
Milton Ponson: 


“Aruba definitivamente no ta 
bay cumpli cu obhetivonan di 
Desaroyo Sostenibel pa 2030” 


•	 Dia	2	di	october	ta	 


ultimo	dia	pa	entrega	 
e	declaracion	di	 
inkomstenbelasting	 
2022 


•	 Sea	prepara	pa	 


temporada	di	Horcan 


•	 Prosperidad	 


petrolero	di	Surinam	 
finalmente	tin	luz	 
berde 

Busca gas den 
lama... 
Pa Aruba o pa Reino...? 


Diasabra: Keda pendiente pa nos edicion di Aruba Vandaag 

Diahuebs 28 september 2023 
A kita e new jerseynan y e verkeer paaltjes pa asina por staciona na 
Plasa Nikki Habibe 


Recientemente DOW a 
coloca jerseynan pa vehi- 
culo no parkeer mas na e 
plasa aki, esaki debi cu for 
di basta tempo caba tambe 
a pone baricadanan pero 


toch e hendenan ta pone 
nan un banda pa asina por 
para den e luga aki. 
Manera potretnan mes ta 
ilustra, DOW a bin solici- 
tando na comunidad pa no 


para nan auto den plasa Nikki 
Habibe debi na inversion cu 
a ser haci añanan pasa, nan 
ta bin haciendo e peticion 
aki colocando baricada pero 
toch e hende ta sigui parkeer 


eynan, tambe recientemente 
mester a coloca jerseynan y e 
verkeer paaltjes mirando cu 
ciudadanonan ta hala e bari- 
cada y awor a reporta cu a kita 
jerseynan y e verkeer paaltjes 
pa asina nan por staciona cau- 
sando dañonan den e vloer. 
“Nos a pidi y nos ta bolbe pidi 
pa no staciona vehiculonan 
riba Plaza Nikki Habibe.” 
Diferente usuarionan di red- 
nan social a reaccion na e post 
bisando cu ta bon pa Cuerpo 


di Polis Aruba cuminsa parti 
boet na esnan cu ta para den 
e plaza. 
Sinembargo, tambe ta bon pa 
menciona cu debi na trabou- 
nan haci na Columbusstraat 
e areanan di parkeer tambe a 
ser afecta y esey por ta e mot- 
ibo di pakico hendenan ta sta- 
ciona nan auto den plasa aki. 


Despues di casi 7 luna trabaonan di proyecto RWA Palm Beach ta 
yegando su fin 


Ayera tardi ariba nan pa- 
gina oficial di Facebook 
Departamento di DOW 
a brinda un actualisacion 
ariba e proyecto di RWA 
na Palm Beach. Segun e 
actualisacion DOW ta in- 
forma cu pa fin di october 
e trabaonan lo keda cla 
y lo habri e caminda aki 
back. 


“Actualmente e contratista ta 
bezig cu e wapening di e su- 
pervloer cu ta bin riba e dui- 
ker. Diabierna awor lo basha 
esaki cu concrete. Otro siman 
ta cuminsa cu e trabounan di 
preparacion den e bermnan, 
pa pone e kabelnan di utili- 
dadnan bek nan na lugar y pa 
despues cera e berm nan,” e 


departamento a indica. 
Nan ta premira cu e siman 
despues e concrete a cura y 
asina nan por cuminsa cu e 
trabounan di e caminda, pa 
e por wordo yena y despues 
pone asfalt pa finalmente na 
final di october habri e ca- 
minda back. 


E trabaonan di e proyecto aki 
a cuminsa for di 27 di maart 
di e aña aki. Den un comu- 
nicado di prensa, tabata in- 
dica cu dia 27 di maart 2023 a 
cuminsa cu e proyecto aki. E 
proyecto aki tabata parti den 
diferente fase na unda fase 1 
tabata pa mehora e drenahe 
dilanti Citgo Palm Beach y 
renoba e asfalt for di Citgo 
Palm Beach te cu Botica San- 


ta Anna. 


Fase 2 a encera ampliacion di 
e capacidad di awa y structura 
e muraya di e duiker na e cru- 
sada di e tanki na Palm Beach. 
Fase 3 tabata amplia e capaci- 
dad di e duiker na Keito y fase 
4 ta asfalta y mehora e fluho 
di awa na e caminda di tera na 
altura di Palm Beach 94B. 


Durante e construccion ta- 
bata tin dos retraso. E prome 
retraso a surgi ora e coba e 


sleuf pa instala e tuberia nobo 
y a encontra kabel y tuberi- 
anan imprevisto cu a resulta 
daña y mester a drecha esaki 
prome cu a sigui. 


E di dos retraso a resulta di 
ta e contratista principal cu 
a wordo afecta door di su 
mesun proyectonan cu e tin 
den ehecucion pa cual a re- 
sulta den problema tempo- 
ral di logistica y financiero. 
Mientrastanto e problema di 
e contratista a wordo resolvi 


y e reanuda trabaonan na mei 
2023. 


DOW enontra cu ora nan a 
kita e deksel den caminda, e 
vloer y wand tabata den hopi 
mal estado. Tambe nan a con- 
stata cu comerciantenan a co- 
necta awa di riool, vet y awa 
di wasbak den e bakprofiel 
cu nan mester atende cune 
pa coregi esaki pe evita cu ta 
sigui contamina medio ambi- 
ente. Esaki a resulta den otro 
retraso. 


LOCAL A3 

Milton Ponson di Rainbow Warriors Core Foundation: 
“Aruba definitivamente no ta bay cumpli cu obhetivonan di Desaroyo 
Sostenibel pa 2030” 


Milton Ponson di Rain- 
bow Warriors Core Foun- 
dation mediante un pub- 
licacion riba su rednan 
social a trece dilanti cu 
Aruba 
“definitivamente 
no ta bay cumpli cu obhe- 
tivonan di Desaroyo Sos- 
tenibel pa 2030” mirando 
cu Gobierno di Aruba ta 
bin firmando contractnan 
cu companianan grandi di 
petrolero y di gas. 


“Ta parce cu no tin fin pa e 
fabula di mundo di fantasia 
cu Gobierno di Aruba ta ha- 
ciendo pa convence pueblo 
di Aruba cu nan ta haciendo 
un trabou fantastico, prome 
tabata Eagle LNG partners y 
e perspectiva di dispone gas 
natural barato como combus- 
tibel pa e motornan di dual 
fuel di Wärtsila na WEB Aru- 
ba N.V, despues a bin e anun- 
cio di firma di contractnan cu 
compania energetico Spaño 
Acciona Energia pa crea Hy- 
drogen Valley Aruba y awor 
e MoU firma cu Armstrong 
Oil and Gas pa haci boramen- 
to exploratorio di petroleo y 
gas den Zona Economico Ex- 
clusivo di Aruba. Ta parce cu 
Repsol, cu anteriormente a 
bora na dos luga y cu ta socio 
strategico di Armstrong den 
proyectonan di Alaska North 
Slope y Pikka Oil Field, 
“came back in through the 
revolving door” y aunke nos 
prome minister a tene un se- 
sion fotografico cu secretario 
general di Nacionnan Uni 
Antonio Guterres, prome 
minister Mark Rutte y prome 
minister di St. Maarten na e 
cumbre di SDG’s na New 
York, afirmando cu Aruba ta 
haciendo un excelente trabou 


pa e transicion di laga atras e 
combustibel fossiel y e lucha 
contra cambio climatico, tur 
e contract ta mustra cu Gobi- 
erno di Aruba y lamentable- 
mente su pueblo tambe ta bay 
na banda di e companianan 
grandi petrolero y di gas du- 
rante e proximo 20 aña. Asina 
cu definitivamente, nos lo 
no cumpli cu e obhetivonan 
di Desaroyo Sostenibel pa 
2030,” esey tabata parti di e 
declaracion di Ponson. 
Dialuna ultimo minister di 
Energia, Labor y Integracion 
Glenbert Croes a informa 
comunidad tocante e firma di 
un Memorandum of Under- 
standing (MoU) cu e compa- 
nia Armstrong International 
pa evalua potencial di gas y 
petroleo den area maritimo 


di Aruba unda ta bay haci un 
estudio prome evaluando e 
datonan geologico y geofisico 
disponibel. 
Tabata 6 di januari di aña 
2020 dia cu a anuncia cu Rep- 
sol no ta sigui cu exploracion 
pa petroleo of gas den sub- 
suelo di lama rond di Aruba, 
den un comunicado di prensa 
a informa cu Repsol a dicidi 
pa no drenta e siguiente fase 
(4) di e contracto cu e tin cu 
Compania Arubano di Petro- 
leo (CAP). E contracto firma 
pa ambos partido na decem- 
ber 2012 a yega su fin 30 no- 
vember di 2019, despues di 
un periodo di 7 aña. 
“E rason principal pa no con- 
tinua cu e campaña di ex- 
ploracion ta e resultadonan di 
e proefboring, Bon Bini-1X, 


panort di Aruba, cu a resulta 
den un “dryhole”. Despues 
di a haci un analisis di tur e 
informacion obteni di Bon 
Bini-1X, a corela esaki hunto 
cu e datonan sismico cu a ad- 
kiri na 2014 y 2015. Door di e 
corelacion aki por a reevalua 
e prospectonan bieu y kisas 
haya prospecto nobo den e 
awanan teritorial di Aruba. 
Despues di e reevaluacion aki 
REPSOL y e hecho cu no a 
logra haya otro partner pa e 
proyecto di exploracion cu ta 
hopi costoso, a dicidi pa no 
sigui explora.” E comunicado 
tabata bisa. 
“No tin nada pa celebra” 
Ponson tambe a sigura y tur 
hende por a mira cu bander- 
anan di SDG’s a ser hisa na 
diferente 
departamentonan 
y organisacionnan pa asina 
celebra e di ocho aniversario 
di Obhetivonan di Desaroyo 
Sostenibel y tambe pa recor- 
da e trabou cu mester conti- 
nua pa por cumpli cu nan y 
cu ta keda 7 aña so pa haci tur 
esey. 
Den esaki, Ponson a trece di- 
lanti cu na Aruba no tin nada 
di celebra “pa motibo cu den 
e obhetivo 1 tin ‘fin di po- 
bresa’ y den obhetivo 2 tin 
‘cero hamber’ y nan ta papia 
pa nan mes, obhetivo 3 ‘bon 
salud y bienestar’ nos ta leu di 
esey, Aruba ta exhibi record 
di obesidad, diabetes tipo 2 y 
Alzheimer. Obhetivo 4 ‘edu- 
cacion di calidad’ efectiva- 
mente no, obhetivo 6 ta papia 
di awa limpi y saneamento, 
tur hende por wak e situacion 
cu tin di awanan di pos den 


high rise, obhetivo 8 ta ‘tra- 
bou decente y crecemento 
economico’ sin cu impuesto 
por afecta e poder di adkisi- 
cion, obhetivo 12 ‘produc- 
cion y consumo responsa- 
bel, definitivamente no. Nos 
tin un problema di gestion 
di desperdicio. Y di ultimo 
pero no menos importante, 
obhetivo 16 “paz, husticia y 
institucionnan solido’ esaki 
realmente ta hole stinki cu 
corupcion, preferencia polit- 
ico y falta total di transparen- 
cia, ningun participacion real 
y pleno di e partinan interesa 
den e tuma di decisionnan pa 
desaroyo sostenibel y un par- 
lamento cu ta refleha e The 
Muppet Show den mas di un 
sentido, asina cu mi ta kere 
un biaha mas cu celebracion 
no tin.” 
Ponson, ken ta un ambien- 
talista for di 33 aña pasa ta 
cuestiona cu “actualmente na 
Aruba e grupo di activistanan 
ta gruponan egoista cu ta bus- 
ca di ta e centro di atencion y 
saca potretnan, cu den futuro 
nan ta bay bende nan alma 
pa “greenwashing practices” 
a cambio di hopi influencia 
y placa den nan account di 
NGO.” 
Igualmente ta sigura cu e 
gruponan aki a yuda pa haya 
un retroceso den e tempo cu 
trinta aña pasa “y e pio parti 
ta cu nan ta facilita e partici- 
pacion selectivo den tuma di 
decisionnan pa desaroyo sos- 
tenibel, nan ta yuda Gobierno 
di Aruba pa trata solamente 
cu ‘activistanan cu a proc- 
lama nan mes y expertonan 
ambiental preferi’ pa boicotia 
e participacion di NGO’s in- 
dependiente.” 
Den su opinion como activis- 
ta ambiental, e ta considera cu 
ta dificil pa limpia e ‘desaster 
aki’ mirando e principionan 
generalmente acepta pa ac- 
tivismo den derechonan hu- 
mano y desaroyo sustentabel. 
“Den proximo lunanan hopi 
di nan y NGO’s na Aruba ta 
bay keda exponi y ta e mesun 
Nacionnan Uni cu a haci e 
caminda pa e proceso di tuma 
di decisionnan y politica basa 
den evidencia pa sigura cu lo 
haci di manera igual cu par- 
ticipacion habri y inclusion 
di tur e parti interesa den e 
tuma di decisionnan pa desa- 
royo sostenibel, sin laga ni un 
hende atras.” 
Pa Ponson “corupcion ta 
perseverando na Aruba y pa 
awor, ta necesario pa elimin’e 
di activismo ambiental.” 


LOCAL 
A4 


Diahuebs 28 september 2023 
Sindicato TOPA ta entrega manifiesto y rapport na Prome Minister 
ariba e tema di Prestatiemanagement Sisteem 


Ayera mainta dilanti Par- 
lamento di Aruba a tuma 
luga 
un 
manifestacion 
na unda Sindicato TOPA 
(Trahadonan Organisa di 
Sector Publico di Aruba) 
a haci entrega di un mani- 
fiesto y rapport relaciona 
cu e tema di Prestatiem- 
anagement 
Sisteem 
na 
Prome Minister, Evelyn 
Wever-Croes compaña pa 
Minister Geoffrey Wever y 
Minister Rocco Tjon. 


A traves di un video publica 
ariba pagina di Facebook ofi- 
cial di Gabinete Wever-Croes 
II y comunicado di prensa, 
Prome Minister a indica cu 
sindicato TOPA a acerca go- 
bierno cu e manifiesto ariba 
e tema Prestatiemanagement 
Sisteem. 


El a splica cu e sistema aki ta 
un sistema cu e “ta kere” tur 
hende ta convenci cu ta im- 
portante pa sector publico na 
Aruba. El a sigui splica cu e ta 
un sistema uniforme pa eval- 
ua e funcionamento di tur 
empleado publico pa asina 
por mira con e trabao ta bay- 
endo y si e empleado ta bin 
na remarke pa un promocion. 


Prome Minister a remarca cu 
Gobierno di Aruba a bin cu e 
sistema aki pasobra no taba- 
tin un sistema uniforme den 
henter gobierno. El a señala 
cu tabatin algun departamen- 
to di gobierno cu si tin nan 
propio sistema, pero tin otro 
departamentonan cu no tin 
un sistema asina elabora. 


El a agrega cu tin empleado 
publico ta reclama cu na un 
departamento tin empleado 
publico tin promocion facil y 
na otro departamento ta difi- 
cil. Otro empleado publico 
ta reclama cu ora nan wordo 


evalua nan no sa riba kico nan 
ta wordo evalua y cu ta te na 
fin di aña nan ta tende kico 
nan a haci malo y esey, el a 
subraya, ta cosnan cu no por 
pasa mas den e tempo aki. 


“Cu e Prestatiemanagement 
Sisteem cada empleado sa di 
adelanta riba kico e ta wordo 
evalua y e empleado mes ta 
indica tambe kico ta e tarea- 
y e metanan cu e kier logra. 
Durante di aña, e hefe di de- 
partamento lo evalua cada 
empleado. Esaki ta un siste- 
ma cu nos tur, sigur ta para su 
tras,” el a enfatisa. 


E mandatario a splica cu aña 
pasa gobierno a introduci e 
sistema aki y e ley a drenta 
na vigor dia 1 di januari e aña 
aki, sinembargo sindicatonan 
a acerca gobierno y a pidi pa 


trece algun cambio na e ley 
di Prestatiemanagement Sis- 
teem. 


El a indica cu gobierno a in- 
vita tur sindicato pa sinta na 
mesa y sindicato TOPA ta e 
unico sindicato cu a sigui na 
mesa cu gobierno, y nan a 
trece algun punto pa dilanti. 


Durante e entrega di mani- 
fiesto, sindicato TOPA a 
entrega nan rapport ariba e 
tema, e mesun rapport cu nan 
a entrega den luna di juni na 
e comision cu a ser institui 
pero cu nan no a ricibi nin- 
gun contesta riba dje. 


Cu e entrega di e manifiesto 
y rapport aki sindicato TOPA 
a pidi un contesta for di go- 
bierno dentro di dos siman 
pa asina por trece aclaracion 
ariba e topico aki. 


“Mi a gradici nan pa semper 
ta na mesa, pa semper tin un 
actitud y posicion constructi- 
vo pa yega na solucion y sigur 
nos lo sinta cu nan y duna un 
contesta riba nan preocupa- 
cionnan cu nan tin,” el a re- 
marca. 


Prome Minister a splica cu 
e aña aki ta e aña piloto pa 
loke ta trata e Prestatieman- 
agement Sisteem y ta desea, 
hunto cu e sindicato cu ta na 
mesa cu gobierno, yega na 
un solucion pa finalisa e aña 
piloto aki pa asina otro aña, 1 
di januari 2024, por cuminsa 
implementa e sistema aki 


completamente desaroya y 
estableci teniendo na cuenta 
cu locual e sindicatonan a 
trece pa dilanti. 


Den luna di maart ultimo 
sindicatonan SADA, SEPPA, 
SIMAR, FTA y SPA a manda 
peticion na gobierno y a pone 
dia 30 di maart como fecha 
final pa elimina e ley di Pr- 
estatiemanagement Sisteem. 
Locual no tabata e caso y a 
pesar cu gobierno a extende 
invitacion pa sindicatonan 
sinta na mesa pa yega na un 
solucion, nan a dicidi cu nan 
no ta sinta den un comision 
tecnico mientras cu no elim- 
ina e ley. 


E ley di prestatiemanagement 
Sisteem ta un obligacion den 
e Landspakket, pues tabata 
mir’e bin caba. E decreto 
concerni (Landsbesluit pr- 
estatiebeoordeling 
AB2022 
no. 165), cu ta basa riba arti- 
culo 15 di LMA, inciso dos, 
ta elimina tambe e proceso 
actual di evaluacion di brand- 
weer, douane y polis y ta trece 
nan bao di e decreto general 
aki, loke ta parce un bon paso 
y indicacion di e uniformidad 
necesario. 


E decreto a base di cual lo bay 
actua, ta regla e proceso di 
intercambio cu e empleado, 
desde e momento cu ta plani- 
fica na inicio di aña kico lo ta e 
tareanan/trabao di e persona, 
mas e evaluacion intermedio 
y final den cual ta haya un bi- 
sta total di loke ta e prestacion 


di e persona. Y despues di es- 
aki, tambe e consecuencianan 
cu evaluacion, sigur den caso 
negativo, ta bay tin. 


Cu esaki, gobierno por fin ta 
introduciendo un manera di 
atende prestacion cu ta prac- 
tica comun na varios entidad 
semi-gubernamental y tambe 
na hopi empresa den sector 
priva. 


E sistema ta trece consecuen- 
cia tambe. Den caso di un 
evaluacion negativo, e em- 
pleado por keda sin haya e 
aumento periodico, cu tabata 
automatico, pero cu e decreto 
aki a bira algo cu ta tuma lugar 
solamente si e evaluacion ta 
positivo. Cu esaki, gobierno 
ta cumpliendo tambe cu un 
di e exigencianan Hulandes, 
formula den e Landspakket. 
Pero e posibilidad t’ey ainda 
cu un mandatario ta dicidi 
pa den cierto caso, a pesar di 
e evaluacion negativo, e em- 
pleado haya su aumento toch. 


E decreto ademas ta habri 
e posibilidad pa cuminsa e 
trayecto di retiro di un em- 
pleado publico, si su cumpli- 
mento ta bao nivel pa tres 
aña consecutivo. Den esaki ta 
tene cuenta cu loke ta stipula 
den articulo 98, inciso 1, sub 
f, cu ta trata e posibilidad di 
retiro pa incapacidad of in- 
eptitud pa eherce e puesto 
den cual el a funciona, si no 
ta trata di deficiencia psikico 
of corporal. 

Busca gas den lama... 
Pa Aruba o pa Reino...? 


Den e mesun siman cu ta ‘celebra’ loke supues- 
tamente a logra te awor cu e 17 metanan di de- 
saroyo sostenible di Nacionnan Uni, ta anuncia 
cu un compania specializa den explora potencial 
reserva di petroleo y gas, lo bay continua e trabao 
cu Repsol a haci algun aña atras den lama rond 
di Aruba, en busca di gas y petroleo. Esaki banda 
di e anuncionan di suministro di gas natural den 
forma liquido di parti di Eagle LNG y e acuerdo 
cu e empresa Spaño Acciona Energia pa pro- 
duci energia ‘berde’ pa por produci hidrogeno 
‘berde’ tambe. Pero, Aruba ta busca un destino 
nobo den combustible fosil, loke no ta cuadra cu 
e metanan di desaroyo sostenible? 


Lo ta recomendable pa gobierno, envez di cel- 
ebra logro cu ningun hende por mira, nan bira 
serio den e proyectonan cu ta propone. Si ta di 
berdad gobierno tin plan pa traha riba sostenibi- 
lidad den tereno di energia, lo mester mustra, 
promer cu tur cos, unda nos ta bayendo, pasobra 
aki no tin claridad. Ora nos tuma por ehemplo e 
proyectonan grandi di biento y solo, por constata 
cu nan produccion ta hopi mas abao cu loke ta 
e capacidad instala (36.5 MW; 30 di biento y 6.4 
di solo) cu e compania estatal mes ta indica. E 
cifranan di produccion di energia di e proyec- 
tonan solar grandi ta asina abao, cu e sospecho 
ta cu ni esun riba tereno di refineria, ni esun na 
aeropuerto ta funcionando... No por ta cu ta pa- 
piando di loke e proyectonan nobo ta bay con- 
tribui mientras loke tabat’ey caba aparentemente 
no ta di importancia. Esey tin un motibo politico 
su tras, o ta simplemente fayo o deterioro pa falta 
di mantenimento? En todo caso por ta asina anto 
cu e promer inversionnan cu ta bay haci lo ta pa 
reemplaza loke tabat’ey caba pero a bay perdi? 


Pero ban pone atencion riba e asunto di explora- 
cion reanuda den e awanan rond di nos isla, en 
busca di gas (y petroleo). Nos ta na altura di 
e hecho cu un compania petrolero cu ta entre 
e grandinan di e mundo aki, Repsol, a trata di 
averigua kico ta e perspectivanan cu por tin, cu 
investigacion amplio cu e metodonan apropia pa 
esaki. Nan conclusion ta bon cla pa tur hende: 
no tabata mira perspectiva pa continua cu e ex- 
ploracion costoso aki. Awor un compania, cu ta 
considera un di e varios empresanan di menor 
tamaño, cu ta explora pa despues bende nan in- 
teres den un proyecto cu otro compania, mas 
tanto mayor, pa haci e inversion mes den explo- 
tacion di e yacimento, si esey ta e descubrimento. 
Como cu e compania tabata traha cu Repsol den 
un proyecto grandi na Alaska, por ta cu asina a 
yega na e idea pa laga nan purba nan suerte cerca 


nos? O por ta cu tin algo cu Repsol no a conta 
Aruba? Di tur manera, esun cu ta desea di haci 
mas exploracion, laga nan hacie, lo ta e promer 
pensamento. Sin embargo, no ta normal cu por 
lo menos parlamento ta ser informa tocante e 
tipo di actividad aki, cu ta toca eventual riqueza 
den subsuelo marino, cu ta cay bao di nos leynan 
pa emision di propiedad publico? O aki atrobe ta 
hungando e wega di un ‘non-disclosure agree- 
ment’ cu e parti gubernamental di Staten ta guli 
manda abao sin mas? Ademas ta trata aki di un 
mandatario cu tin un reputacion solido di perde 
riba tereno di firma cos indebido... Ta na parla- 
mento pa haci nan trabao. 


Esey no ta tur, pasobra loke no a keda clarifica ta 
unda ta bay explora: den awa teritorial o den e 
Zona Economico Exclusivo? E diferencia ta cu 
un eventual descubrimento den awa teritorial ta 
un asunto di Aruba, y riqueza den e subsuelo aki 
ta di Aruba. Contrario na esaki, cualkier hayazgo 
den e Zona Exclusivo lo ta pertenece na Reino 
Hulandes y no na Aruba... Sorpresa? Den pasado 
na diferente ocasion, na ultimo ocasion dia 1 di 
maart 2022, e medio aki a trece e asunto aki di- 
lanti: tanten Aruba no ta asumi responsabilidad 
pa e obligacionnan cu e tratado a base di cual tin 
zona economico exclusivo, cu awor ta den man 
di Reino Hulandes como firmante di e tratado 
concerni, mediante un Landsverordening Mari- 
tiem Beheer, manera Corsou tin pa varios aña 
caba, nos gobierno no por ni dicidi mucho me- 
nos traha acuerdo cu tercera persona tocante e 
Zona Economico Exclusivo. 


Pa splica en corto: na 1982 Reino Hulandes a 
firma e tratado di Nacionnan Uni, yama “Unit- 
ed Nations Convention on the Law of the Sea”, 
na Montego Bay, Jamaica. Den esaki tin regla e 
asunto di derecho encuanto zona exclusivo eco- 
nomico, cu ta e.o. derecho di pesca, recurso den 
awa y den subsuelo di e teritorio (gas, petroleo, 
p.e.). Esaki ta significa cu derecho y debernan 
cu ta surgi di e tratado aki ta cay riba esun cu a 
ratifica, Reino, tanten no pasa esaki pa e islanan, 
mediante ley. 


Di tur manera, fuera di e interogantenan cu ta 
rondona e caso aki y cu ta requeri contesta di 
gobierno, ta keda e hecho cu gobierno mester 
desaroya un plan di desaroyo sostenible, ni cu- 
anto gas o petroleo logra haya, cu e advertencia 
acerca cu ni si descubri gas mañan, desaroya un 
proyecto asina lo tuma e restante añanan pa yega 
na 2030, asina ta cu lo no tin recurso extra pa go- 
bierno den e periodo di austerizacion nos dilanti. 

Minister Endy Croes 
A logra resolve varios preocupacion di sindicato SEPPA pa e 
empleadonan den enseñansa 


Minister di Enseñansa y 
Deporte Endy Croes a 
reuni cu sindicato SEPPA 
tanto Presidente Magaly 
Brito y tambe Secretaris 
Karina Geerman riba vari- 
os punto. Manera Min- 
ister Endy Croes semper 
ta bisa nos ta percura pa 
pone echos tras di nos pa- 
labra pa cumpli tambe cu 
e trabaonan pendiente na 
bienestar di e empleado 
y p’esey regularmente ta 
scucha e sindicatonan pa 
por sigui traha riba preo- 
cupacionnan cu tin. 


Nos por corda manera Min- 
ister Endy Croes a bira minis- 
ter el a cuminsa atende varios 
problematicanan entre otro 
esun di “zweminstructeurs”, 
kendenan tabata tin 20 aña 
ta traha sin un contract of sin 
algo fiho. Na augustus 2022 
a logra firma cu tur “zwe- 
minstructeur” un contracto 
di 5 aña cual ta brinda Alivio, 
unda nan tambe por haci, 
por ehempel un prestamo pa 
cumpra un auto of pa inverti 


den nan hogar. 


Asina a sigui traha pa resolve 
varios inkietud y den e pro- 
ceso aki ta reuni cu diferente 
sindicato pa scucha nan y 
mantene nan informa di e 
trabaonan cu ta andando. 


Reunion cu SEPPA den bon 
atmosfera: 


Durante e ultimo reunion 
recien, a trata varios punto. A 
recapitula e solucion di KM 
vergoeding pa e emplead- 
onan di MDC, unda a regla 
esaki pa alrededor di 10 em- 
pleado. Esaki antes no tabata 
corecto y a cana e caminda 
corecto a traves di Departa- 
mento di Recurso Humano 
(DRH) ilustrando e impor- 


tancia pa trek esaki recht y 
corigi esaki. E conseho posi- 
tivo aki a pasa Ministerraad, 
unda e grupo aki awe sigur 
ta contento cu despues di 
varios aña a regla esaki. Asina 
a toca tambe tema di tres (3) 
empleado cu pa varios aña tin 
un problema cu e manera cu 
nan ta wordo paga despues di 
a haya un “overplaatsing”. 


A splica SEPPA cu manera a 
priminti cu a traha riba e doc- 
umentonan aki y den luna di 
september finalmente esaki- 
nan lo keda cla y asina por 
kita e inkietud aki tambe for 
di mesa. Riba otro puntonan, 
manera klassenassistent tam- 
be DPS ta trahando riba esaki 
unda finalmente den luna 
di october tin varios MB ta 
kedando cla pa asina alivia e 
trabounan cu tin varios aña 
atrasa. 


Minister Endy Croes a splica 
cu hopi biaha mester warda 
riba conseho di departamen- 
to y esaki sa tuma tempo, 
pero nos Bureau ta percura 
pa keda follow up y asina 
logra cumpli y resolve e ca- 
sonan cu tin basta aña pega. 
Finalmente, SEPPA a keda 
contento cu tur e informa- 
cionnan ricibi y tambe por a 
nota cu en realidad ta trah- 
ando riba diferente caso y un 
pa un nan ta kedando cla. Ta 
priminti y ta cumpli! 


Minister Glenbert Croes: 
Desde maart 2023, politica di admision, e “handboek toelating” ta den 
pleno ehecucion 
“E intencion di e “handboek toelating” ta, pa e ta un caminda cu ta duna balor y respet na 
e dignidad humano” 


Dialuna ultimo, durante 
conferencia di prensa di 
Gobierno, Minister Glen- 
bert Croes a adresa un 
pregunta haci na su per- 
sona pa loke ta trata e 
tema di admision. Minis- 
ter Croes a a informa cu 
desde Maart 2023, a dren- 
ta den efecto un politica 
nobo di admision, cu e ta 
“handboek toelating” cu 
riba su proposicion a wor- 
do aproba door di Conse- 
ho di Minister. 


E mandatario a sigui splica 
cu actualmente na nivel di 
Dimas y DPL, e “handboek 
toelating” ta den ful imple- 
mentacion y ta dunando se- 
ñalnan positivo. El a indica 
cu e caminda pa drecha e ser- 
vicio di Dimas ta largo, pero 
cu su persona ta satisfecho cu 
e cambionan den liderazgo 
cu e departamento ta bin ta 
haciendo. “Pa loke ta e depar- 
tamentonan cu ta cay bou mi 
ministerio, mi lo haci tur loke 
ta na mi alcance y tur mi es- 


fuerso pa e servicio na comu- 
nidad drecha, cuminsando di 
momento cu e cliente drenta 
e departamento, brindando 
respet 
mutuo”, 
Minister 
Croes a expresa. 


Pa loke ta e cambionan den 
“handboek toelating”, esaki 
ta contene hopi cambio. Pero 


e mandatario a simplemente 
duna dos ehempel durante 
e rueda di prensa: anterior- 
mente, ora un persona aplica 
pa un permiso prome biaha, 
e lo mester warda esaki den 
exterior. Cu e maneho nobo, 
nan por warda esaki na Aruba 
mes. E permiso multi-anual 
tabata den ley caba desde 


2018, pero no tabata wordo 
aplica. Na e momento aki e ta 
den ful implementacion. Djis 
dos ehempel cu e mandatario 
a duna durantesu rueda di 
prensa. 


Tambe ta importante pa 
menciona cu e politica nobo 
di admision cu a drenta den 


efecto Maart 2023, no ta e 
version final y cu ta na ca- 
minda ta realisa e cambio- y 
adaptacionnan 
cu 
mester 
wordo haci pa e proceso aki 
ta uno efectivo. Mirando cu 
e cambionan aki no ta rekeri 
cambio di ley, ta evalua cada 3 
a 6 luna con pa mehora e pro- 
ceso. E intencion di e “hand- 
boek toelating” ta, pa e ta un 
caminda cu ta duna balor y 
respet na e dignidad huma- 
no. Si un persona ta legal, su 
permiso lo wordo renoba sin 
ningun problema y den ful 
transparencia. Si e persona ta 
ilegal, e lo cay bou di e polit- 
ica di integracion, na unda cu 
si un compania ta dispuesto 
pa firma p’e, despues di vari- 
os evaluacion, lo tin e posi- 
bilidad pa e drenta e mercado 
laboral. Na momento cu e 
persona drenta e mercado 
laboral, el lo paga su belasting 
y su primanan contribuyendo 
asina na e economia di pais 
Aruba. Ademas cu dje forma 
aki ta combati economia in- 
formal den mercado laboral. 

Hulanda: 
Cifra di hende sin cas a cay aña pasa, pero 
shelternan ta reporta cu nan ta yudando 
mas hende 
(NLTimes)—E 
cantidad 
di hende na Hulanda sin 
cas a reduci aña pasa pa 
e tercer aña tras di otro, 
aunke shelternan ta repor- 
tando cu nan ta yudando 
mas hende. Aña pasa, casi 
27.000 residente Hulan- 
des no tabatin cas pa biba, 
compara cu e 32.000 di e 
aña anterior, segun CBS 
Hulandes a reporta. 


Pa su cifranan anual, CBS a 
agrega e cantidad di hende 
registra di ta den shelter tem- 
porario y un calcula cu e can- 
tidad di hende cu no ta apa- 
rece registra pero cu no tin 
luga pa biba. E reduccion di 
aña pasa a bin principalmente 
for di e segunda grupo. Hen- 
denan sin cas ta miho visi- 
bel pa agencianan di ayudo 


mientras cu e totalidad a bira 
mas chikito, segun CBS. 


CBS ta considera un persona 
den e situacion aki si nan ta 
drumi pafo, cu amigonan of 
famia, den shelternan tem- 
porario, of den auto, edifi- 
cionan bandona of casnan di 
vakantie. E cantidad di hen- 


de sin cas na Hulanda a au- 
menta for di 18.000 na 2009 
pa 39.000 na 2018. E cifranan 
di CBS ta inclui solamente 
adultonan entre edad di 18 y 
65 aña y no ta inclui migrant- 
enan no documenta. 


E composicion di hende sin 
dak na Hulanda a keda virtu- 
almente mescos den e ultimo 
añanan. 
Aproximadamente 
40% di hende sin cas no a 
nace na Hulanda. E mayo- 
ria, 81%, ta hende homber. 
E cantidad di hende homber 
sin cas a reduci un tiki com- 
para cu e 84% na 2020. E can- 
tidad di hobennan te cu 27 
aña sin cas tambe a mira un 
caida, for di 23% na 2020 pa 
19% aña pasa. 


Botica di servicio ta conseha: 
Sea prepara pa temporada 
di Horcan 


Mientras nos ta drenta 
den temporada di horcan, 
bo salud y bienestar lo ta 
un prioridad. Fuera di sig- 
ura bo cas, ta importante 
pa prepara pa posibel de- 
safionan relaciona cu bo 
salud. Mi persona lo duna 
algun conseho esencial pa 
yuda bo mes y bo famia 
keda saludabel y safe du- 
rante e temporada di hor- 
can. 


Preparacion di Medicamento 
•	 
Sigura	 bo	 tin	 sufici- 
ente medicamento cronico 
pa dura te na final di e tem- 
porada. Corda pidi mas y 
busca nan na tempo pa evita 
problema na ultimo mo- 
mento. Tene na cuenta si cu 
e maximo cu por busca na 
Botica ta pa un duracion di 3 
luna. 
•	 
No	 lubida	 di	 inclui	 


medicamentonan sin receta 
(Over-the-Counter): mane- 
ra remedi pa dolor, anti- 
acidonan y medicamento pa 
alergia den bo kit di emer- 
gencia. 
•	 
Informacion	Medico	 


den Casonan di Emergencia: 
Mantene un saco cu ta resis- 
tente contra awa cu informa- 
cion medico, lista di medica- 
mento, alergia y contacto di 
emergencia. 
•	 
Tene	 na	 cuenta	 con	 


bo 
medicamento 
mester 
wordo warda, por ehempel, 
na ki temperatura e mester ta 
den caso cu coriente bay, con 
largo medicamento lo wanta 
pafo di frishider, etc. Pa mas 
informacion bishita bo boti- 
cario pa conseho personal to- 
cante bo remedi. 
•	 
E	 ta	 importante	 pa	 


tene un lista actualisa cu bo 
medicamento. Esaki ta cru- 
cial pa tin den tur momento, 
pero mas importante den ca- 
sonan di emergencia durante 
temporada di horcan. 


Esencial den First-Aid Kit 
•	 
Pleister	 y	 Verband:	 


Tene pleister, gasa steriel y 


tape pa gasa pa herida. 
•	 
Anti-bacteria:	 Inclui	 


wipes of likido pa limpiesa di 
herida y prevencion di infec- 
cion. 
•	 
Thermometer:	Con- 
trola bo temperatura cu un 
thermometer digital, special- 
mente durante un situacion 
di emergencia. 
•	 
Remedi	 pa	 dolor:	 


Tin remedinan pa dolor cu 
por wordo cumpra sin receta 
manera paracetamol. 
•	 
Medicamento	 
pa	 


Alergia: Trata alergia rela- 
ciona cu tormenta cu antihis- 
tamina manera cetirizine. 
•	 
Herment:	 
Warda	 


tweezer y sker pa saca splin- 
ter y corta verband 
•	 
Manual	di	First-Aid:	 


Inclui	 un	 guia	 pa	 proce- 
duranan esencial den first- 
aid 
Preveni Enfermedad 
•	 
Higiena	 
di	 
Man:	 


Laba bo man frecuentemente 
cu habon y awa limpi. Uza 
hand sanitizer (60% alcohol) 
ora awa ta scars. 
•	 
Awa:	Sigura	cu	e	awa	 


ta limpi/sin bacteria safe door 
di herb’e of uzando tabletnan 
di purifica si ta necesario. 
•	 
Cuminda:	 
Come	 


tur loke no por warda largo 
prome y mantene frishider/ 
freezer sera durante momen- 
to cu no tin coriente. 
•	 
Evita	Awa	Para:	Evita	 


awa para pa preveni cualkier 
infeccion. 
•	 
Mantene	 
bo	 
mes	 


informa: Sigui guia di auto- 
ridad local riba evacuacion y 
medida di seguridad. 
•	 
Bo	 Salud	 ta	 valioso:	 


Semper sea prepara ta e clave 
di proteccion. Como bo bot- 
ica di confiansa, nos ta akinan 
pa sostene bo salud y segu- 
ridad durante e temporada 
di horcan. Tuma contacto 
cu nos si bo persona mester 
di cualkier asistencia cu me- 
dicamento of equipo pa bo 
salud. 

Minister di Cultura Xiomara Maduro ta anuncia: 
Lansamento oficial di coleccion.aw 
E portal di herencia documental y audio visual di Aruba 


Diahuebs dia 28 di septem- 
ber na Hyatt Place Min- 
ister Xiomara Maduro y 
Minister Presidente Evelyn 
Wever-Croes representando 
Minister di Endy Croes ta 
lansa oficialmente e portal 
di herencia documental y 
audio visual di Aruba yama 
“Coleccion Aruba”. Colec- 
cion Aruba ta accesibel riba 
www.coleccion.aw y ta con- 
sisti di un cooperacion entre 
Biblioteca Nacional Aruba 
(BNA), Archivo Nacional 
Aruba (ANA) y UNOCA. 


E tres organisacionnan aki a 
contribui cu nan creatividad 
y experticio, y a comple- 
menta otro pa logra yega na 
un web portal, unda Aruba 
su herencia documental y 
audiovisual ta bira accesibel 
pa un y tur. E proceso aki a 


cuminsa bou guia di Biblio- 
teca Nacional Aruba cu na 
2019 a lansa nan coleccion 
digital riba e plataforma di 
Internet Archive. Na 2022 
Archivo Nacional Aruba y 
UNOCA a uni forsa cu BNA 
y asina a pone e fundeshi pa 
Coleccion.aw. Durante 2022 
y 2023 mas partner a uni na 


e plataforma ofreciendo nan 
contenido riba e plataforma. 


Entre tanto tin mas cu 75 mil 
material disponibel, mas cu 
1 miyon di pagina digitalisa, 
mas cu 35 mil potret y mas 
cu 550 video online, cual ta 
accesibel 24/7. Acerca tambe 
a crea coleccionnan temati- 


co tocante sclavitud, pero 
tambe tocante Carnaval den 
preparacion di celebracion di 
Carnaval 70 na 2024. A scoge 
dia 28 di September como 
un dia simbolico, teniendo 
na cuenta cu riba e fecha aki 
Nacionnan Uni a proclama 
e dia aki como e dia interna- 
tional di acceso universal na 
informacion. 


Na e lansamento di Colec- 
cion Aruba e plataforma ta 
conta cu 11 partners, esta: 
Biblioteca Nacional Aruba, 
UNOCA, Archivo Nacional 
Aruba, Museo Arkeologico 
Nacional Aruba, Stichting 
Monumentenfonds Aruba, 
Bureau Plantage Zorg en 
Hoop, Monumenten Bu- 
reau Aruba, Universidad di 
Aruba, Telearuba, Direc- 
tie Cultuur Aruba. E plan 


ta pa den e siguiente fase 
sigui añadi mas material riba 
Coleccion Aruba y habri ca- 
minda pa mas partner uni 
na coleccion.aw. A realisa e 
web portal Coleccion Aruba 
cu ayudo di: Setar, Gobier- 
no di Aruba, DIA, Internet 
Archive y Fundacion Ami- 
gonan di Archivo, y fondo 
di: Mondriaan Fonds, Prins 
Bernhard 
Cutluurfonds 
Caribisch gebied y Vertegen- 
woordiging van Nederland 
in Aruba. 


https://coleccion.aw - un 
solo portal pa e herencia cul- 
tural y audiovisual di Aruba 
Minister di Cultura ta invita 
henter comunidad pa sin- 
tonisa e lansamento oficial 
atrabes di Telearuba Canal 
23 pa 5or di atardi, diahuebs 
28 di september 2023. 


Parlamento Hulandes ta busca clarificacion for di Van Huffelen tocante 
OM su maneho di e scandal Ennia 


(CuraçaoChronicle) 
- 
Comite 
di 
Parlamento 
Hulandes encarga cu rela- 
cionnan di Reino ta bus- 
cando un respuesta for di 
Secretario di Estado Alex- 
andra van Huffelen ken ta 
encarga cu Relacionnan 
den Reino pa loke ta trata 
e accionnan di Ministerio 
Publico (OM) na Willem- 
stad den e caso di Ennia y 
un posibel mal conducta 
electoral na Sint Eusta- 


tius. 


Den un revelacion sorpren- 
dente, OM, despues di a 
nenga, a revela cu a lansa un 
investigacion criminal den e 
keho di 5 aña bieu cu Banco 
Central a entrega contra e ne- 
gociante Hushang Ansary y 
su asociadonan. E keho a acu- 
sa nan di a laba fondo di En- 
nia. Ademas, recientemente a 
sali na cla cu OM a conseha 
comisario di gobierno Fran- 


cis di Sint Eustatius contra 
di entrega acusacion forma 
relaciona cu irregularidadnan 
den votacion durante e elec- 
cion di e Conseho di Isla di 
dia 15 di maart. 


Den ambos instancia, OM a 
cita capacidad limita como e 
motibo tras di su accionnan. 
Parlamento Hulandes awo 
ta pidi clarificacion tocante e 
desaroyonan aki. 


Yamado pa medidanan mas estricto contra clientenan di prostitucion forsa 


(CuraçaoChronicle) - Cli- 
entenan cu consciente- 
mente participa den ac- 
tividadnan sexual cu victi- 
manan di trafico humano 
mester enfrenta conse- 
cuencianan mas estricto. 
Center against Child Traf- 
ficking and Human Traf- 
ficking (CKM) a enfatisa 


esaki den un reportahe 
publica dialuna cu tin un 
necesidad pa esfuersonan 
mas grandi den yega na e 
clientenan aki den e lucha 
contra prostitucion forsa y 
explotacion sexual. 


Den su reportahe titula “Vic- 
timanan invisibel di trafico 


humano den 2022” CKM a 
pa di cuater biaha analisa e 
combersacionnan cu victi- 
manan di trafico humano riba 
e plataforma di asistencia on- 
line anonimo di e centro Fier. 
Den aña 2022, e plataforma a 
ser acerca pa un total di 229 
individuo buscando ayudo pa 
loke ta trata trafico humano, 
mayoria di nan relaciona cu 
explotacion sexual. 


Den e investigacion aki, 
CKM a specificamente ex- 
amina e victimanan su de- 
claracionnan pa loke ta trata 
e clientenan pa prome biaha. 
Nan resultadonan ta sugeri 
cu tin “un porcion signifi- 
cante” di e clientenan cu ta- 
bata sa of mester a sa cu nan 
ta teniendo relacion sexual cu 
un persona menor di edad y 


activamente tabata contribui 
na explotacion sexual. 


“E reportahe aki ta mustra cu 
pa prome biaha tin un grupo 
significante di clientenan cu 
efectivamente ta abusa di vic- 
timanan di trafico humano,” 
vocero di CKM, Shamir 
Ceuleers a splica. Clientenan 
cu paga pa un persona menor 
di edad ta castigabel pa ley. 
Cu personanan di mas di 18 
aña, e clientenan por enfrenta 
castigo si nan tabata altanto 
of tin suficiente motibo pa 
sospecha cu e persona ta ser 
obliga. 


E centro ta recomenda pa 
Secretario di Estado pa Hus- 
ticia y Siguridad Eric van 
der Burg pa adopta un miho 
strategia pa e grupo aki. “Te 


cu awo tin un falta di politica 
proactivo,” Ceuleers a skirbi. 


CKM tambe a señala e rol 
cu mayornan ta hunga den 
explotacion sexual. Un anali- 
sis a demostra cu mas di 100 
mucha a ser explota pa por lo 
menos un mayor den e perio- 
do di aña 2019 pa 2022. 

Mita di refugiadonan Ucraniano na Hulanda tin trabao paga 


(NLTimes)—Mita 
di 
e 
aproximadamente 68.000 
refugiado Ucraniano cu a 
huy bay Hulanda desde cu 
Rusia a invadi nan pais tin 
trabao paga riba 1 di mei, 
segun oficina di estadisti- 
ca (CBS) a reporta ayera. 
Nan ta traha principal- 
mente pa agencianan di 
empleo of den comercio, 
transporte y e sector di 
hospitalidad. 


Riba 1 di november aña pasa, 
44% di refugiadonan Ucra- 
niano na Hulanda tabatin 
trabao. Al contrario cu otro 
buscadonan di asilo, refugia- 


donan Ucraniano no mester 
permiso di trabao pa participa 
den e mercado di labor Hu- 
landes. 


E proporcion di refugiad- 
onan Ucraniano trahando ta 
basicamente distribui igual- 
mente entre hende homber 
y hende muhe, cu 51% di 
hende muhe y 49% di hende 
homber Ucraniano tin trabao 
paga na Hulanda. Tur grupo 
di edad tambe ta bon repre- 
senta—44% di hobennan en- 
tre 15 cu 25 aña, 55% di hen- 
denan 25 pa 45 aña y 47% di 
hendenan 45 pa 65 aña taba- 
tin trabao paga riba 1 di mei. 


Mayoria refugiado Ucrani- 
ano a traha como emplead- 
onan temporario (38%), tra- 
hadonan “on-call” (28%) of 
tabatin otro tipo di empleo 
temporario (31%). Solamente 
18% a traha full-time, 35 ora 
of mas pa siman. Probable- 
mente debi na e proporcion 
grandi di trahadonan tempo- 
rario, refugiadonan a cambia 
di empleador relativamente 
frecuente. Di esnan cu taba- 
tin trabao paga riba 1 di juli 
aña pasa y 1 di mei e aña aki, 
39% a cambia di empleador 
durante e periodo ey. 


E mayoria di refugiado Ucra- 
niano (51%) a traha den e 
sector di servicio empresa- 
rio, cual ta inclui agencianan 
di empleo. Hopi refugiado 
(31%) tambe a traha den co- 
mercio, transporte, y den e 
sector di hospitalidad. 


Un estudio pa Inholland 
University of Applied Sci- 
ences entre 903 Ucraniano a 
mustra cu solamente 30% ta 
satisfecho cu nan trabao na 


Hulanda. Mientras cu 59% 
ta insatisfecho cu e oportuni- 
dadnan pa haya trabao cu ta 
cuadra cu nan experticio y 
nivel di educacion. Den prac- 
tica, Ucranianonan ta haya 
trabao principalmente den 
profesionnan di servicio cu 
no ta rekeri mucho talento. 
“Pero al menos dos tercer di 
Ucranianonan ta sumamente 
educa,” e investigadonan a 
bisa. 


Un obstaculo grandi pa 
Ucranianonan den e merca- 


do di labor Hulandes ta nan 
inhabilidad pa papia Huland- 
es. Solamente 3% a considera 
nan Hulandes bon. Tambe 
nan a cita insuficiente acceso 
pa training di lenguahe bon 
y pagabel, cuido hubenil y 
insiguridad financiero como 
obstaculonan. “E hecho cu 
e futuro di nan status legal 
ta incierto ta hunga un rol: 
Ucranianonan ta experen- 
cia cu empleadornan ta con- 
sidera esaki como un motibo 
valido pa ser dudoso,” e in- 
vestigadonan a conclui. 


VVD bao critica pa retira apoyo pa ley di distribucion di asilo 


(NLTimes)—Parlamen- 
tario Hulandes di VVD, 
Ruben 
Brekelmans, 
a 
ricibi critica den Tweede 
Kamer durante e debate 
riba e ley di distribucion 
di buscadonan di asilo. 
D66, CDA y ChristenUnie 
(CU), en particular, a 
critica e retiro di VVD su 
apoyo despues di e caida di 
Gabinete na comienso di 
juli. VVD ta actualmente 


contra e ley di distribu- 
cion, mientras cu Liberals 
a apoyo esaki te juli. 


E fraccion di VVD a exper- 
encia dificultadnan na ultimo 
momento pa yega na un acu- 
erdo dentro di e coalicion di 
e ley di distribucion, segun 
e partidonan a menciona re- 
cordando Brekelmans. Esey 
a resulta den retrasonan sig- 
nificante, nan a bis’e. “E ley 


aki por a bay den efecto cum- 
insando 1 di januari 2023,” 
segun Don Ceder di CU. 


Awo cu e Gabinete a cay, 
VVD diripiente kier nada 
mas di haber cu e ley. 


Brekelmans no ta apoya e ley 
pasobra e no ta contene me- 
dida pa limita e entrada di 
buscadonan di asilo, manera 
el a bisa. Liberals a entrega 


varios amendamento. Pero 
hasta si esaki ser adopta, VVD 
lo vota en contra, Brekel- 
mans a declara. 


VVD kier, entre otro, pa es- 
tablece den ley un cantidad 
maximo di shelternan man- 
datorio pa cada municipio. 
E partido no a menciona un 
cantidad specifico. VVD tam- 
be kier pa e ley, si esaki ser 
adopta, pa caduca despues di 
un aña si e Gabinete no tuma 
medidanan adecua pa reduci 


e entrada di buscadonan di 
asilo. 


E ley di distribucion ta dis- 
eña pa distribui buscadonan 
di asilo hustamente entre 
diferente municipio Hulan- 
des. Si municipionan nenga 
di acepta buscadonan bolun- 
tariamente, e Gabinete Hu- 
landes por forsa nan pa haci 
esaki. Tweede Kamer a plania 
dos dia pa debati e ley sensi- 
tivo aki. 

Amazonia Brasileño ta enfrentando un secura cu por afecta casi 
500.000 persona 


(Infobae) - E pida Brasile- 
ño di e selva tropical di 
Amazonia 
den 
dianan 
aki ta enfrenta un secura 
grave den cual su efec- 
tonan ta sinti caba y cu 
den caso cu lo prolonga, lo 
por afecta casi 500.000 per- 
sona pa final di e aña aki. 


Pa via di e fenomeno cli- 
matico El Niño, secura cu 
tradicionalmente por a ex- 
perimenta aña pasa, awor ta 
tuma luga cu mas duracion y 
intensidad. 
E impedimento di forma- 
cion di nubianan y aumento 
di temperatura propio di 
calentamento global ta causa 


un evaporacion mayor cu ta 
reduci e awa di e superficie 
y ta seca e suelonan y vegeta- 
cion. 
Ta p’esey cu aunke ainda no 
a presenta consecuencianan 
hopi mas grave di e fenom- 
eno, hopi persona ta hayando 
dificultad pa por ehemplo 
haya cuminda y awa potabel. 
Na Amazonia e medio prin- 
cipal di transporte ta e riunan 
y nivelnan historicamente 
abao di e riunan ta imposi- 
bilita e paso di e botonan. 
Segun datonan publico pa e 
waf di Manaos, encarga di 
supervisa haltura di e awa, 
diamars ultimo a señala cu 
e riu tabata alcansa casi 16.7 


meter, 6 meter menos cu e 
mesun dia di aña pasa y ape- 
nas 3 meter riba e record mas 


abao, cu ta di 24 di october di 
2010 cu 13.6 meter. 
Otro di e consecuencianan ta 


bay pa piscamento, actividad 
principal cu ta representa e 
medio di sobrevivi pa hopi 
hende cu ta biba den comu- 
nidadnan rond di e riunan. 
Den contexto aki, estado di 
Amazonas a declara emer- 
gencia ambiental dos siman 
pasa, 15 municipio a keda bao 
e regimen aki mientras otro 
40 ta den estado di alerta. 
A dispone di un plan di re- 
spuesta cu 20 miyon dollar cu 
ta inclui distribucion di cum- 
inda, awa potabel, articulo di 
higiena y demas productonan 
basico, segun agencia di pro- 
teccion civil local a señala den 
un comunicado. 


A publica audionan cu ta evidencia participacion di casa di un narco 
den campaña di Petro 


(EFE) - Den varios audio 
publica diamars ultimo 
pa Noticias Caracol ta 
evidencia cu Sandra Na- 
varro, casa di e narcotrafi- 
cante Juan Carlos Lopez, 
a apoya di manera logis- 
tico y a aporta placa na e 
campaña presidencial di 
Gustavo Petro na depar- 
tamento Colombiano di 
Casanare. 


Asina ta mustra e investiga- 
cion di e noticiero, den cual 
a ser publica audionan di tap- 
gesprek intercepta pa Admin- 
istracion di Control di Dro- 
gas di Merca (DEA), Polis y 
Fiscalía. 
Den un di nan -entre Navar- 
ro y Sonia Bernal, ken tabata 
candidato na Congreso pa 
coalicion di Pacto Historico 
y cu awe ta fungi como sub- 


director di gobierno, Gestion 
Teritorial y Lucha Contra 
Trata di Ministerio di Inte- 
rior- e dos muhe ta papia di 
un cantidad di placa cu un di 
nan mester a laga pa e cam- 
paña na un luga conoci como 
“Casa Petro” na Yopal, capital 
di Casanare. 
E audionan tambe ta eviden- 
cia con e casa di e narcotrafi- 
cante a presta autonan pa 
transporta e ex-senador Gus- 
tavo Bolivar, cu awe ta can- 
didato pa Alcaldia di Bogota 
y vice-presidente, pa Francia 
Marquez of pa e congresista 
Katherine Miranda pa even- 
tonan di campaña na Casa- 
nare. 
Igualmente, e investigacion 
ta revela cu Navarro a colab- 
ora cu e campaña di Petro na 
Casanare durante por lo me- 
nos seis luna, incluso a mus- 


tra su molestia pa e cantidad 
di fabor cu nan tabata pidi na 
dje. 
E rapport aki ta un comple- 
mento presenta 13 di augus- 
tus ultimo den cual Noticias 
Caracol a revela un evento 
di campaña di Petro cu a ser 


realisa na cas di Lopez, con- 
oci cu e alias “Sobrino” y ken 
despues di paga un condena 
na Merca pa narcotrafico 
tambe a ser condena na Co- 
lombia. 
Tur e caso aki a bira conoci 
despues cu Nicolas Petro 


Burgos, yiu di e hefe di Esta- 
do, a reconoce na Fiscalia cu 
a ricibi placa di origen ilicito 
y cu parti di esey a drenta den 
e campaña presidencial di 
Petro na 2022, aunke a aclaria 
cu su tata no tabata sa di esaki. 


Mexico: A haya por lo menos 12 curpa mutila na diferente luga di 
Monterrey 
(NTN24) - Autoridadnan 
di Monterrey na Mexico, 
diamars ultimo a haya por 
lo menos 12 cadaver mu- 
tila na diferente punto di 
e zona metropolitano di 
estado aki. 
Segun Fiscalia, e restonan 
humano, algun di nan den 
saco di plastic a ser descu- 
bri na cayanan, un parke y 
careteranan di shete mu- 
nicipio metropolitano. 


Na un di e luga a haya cadav- 
ernan mutila di dos homber, 
mientras cu e resto di otro 10 
a ser haya na diferente punto 


di e ciudad di casi 5.4 miyon 
habitante. 
E curpanan sin bida a ser haya 
na Apodaca, Juarez, Garcia, 
Monterrey, Santa Catarina y 
San Nicolas de los Garza. 
Den otro zona, a haya mas 
resto humano den cinco 
“saco”, segun e rapport a in- 
dica y na unda Fiscalia te ai- 
nda mester clarifica e number 
total di victimanan. 
Segun e prome investiga- 
cion, ta trata di “vengansa di 
un grupo criminal,” manera 
Gerardo Palacios, secretario 
di siguridad di Nuevo Leon 
a bisa. 


Autoridadnan ta considera 
cu e hallazgo aki, cu a ser re- 
porta di manera casi simul- 
taneo den oranan di mainta 
trempan, por tin relacion pa 
e contenido di e mensahenan 
cu cadavernan tabatin y cu 
ta indica di un vengansa en- 
tre criminalnan cu e firma di 
Cartel de Noreste (CDN). 
Na Nuevo Leon, un di e dis- 
trictonan cu mas hende cu 
recursonan y cu ta comparti 
un frontera chikito cu Merca, 
tin presencia di cartelnan di 
Golfo y Noroeste cu ta lucha 
p teritorio y rutanan di droga. 
Mexico tin mas di 420.000 


morto y casi 100.000 persona 
desaparecido, e mayoria di 
nan ta atribui na enfrenta- 
mento entre gruponan crimi- 


nal, for di e lansamento di un 
ofensiva militar anti droga na 
december di 2006. 


regional a11 


Diahuebs 28 september 2023 
Haiti no ta bay hala atras y ta ratifica su derecho pa usa e riunan 
fronteriso cu Republica Dominicana 


(DiarioLibre) - E gobier- 
no Haitiano a ratifica di- 
aluna e derecho soberano 
di Haiti ariba e awanan di 
e riunan fronteriso cu Re- 
publica Dominicana, cu- 
alnan mester wordo com- 
parti pa e dos paisnan y ta 
sigura cu e no ta bay hala 
atras. 


“Na e punto aki, nos no ta 
bay hala atras. Nos bisiña 
mester compronde cu, mes- 
cos cu e ta usa e awanan di 
e riu Masacre pa muha su 
teranan, Haiti tin e mesun 
derecho,” e Prome Minister 
Haitiano, Ariel Henry, a bisa 
den un conferencia di prensa, 
memey di e crisis entre e dos 
paisnan pa e construccion di 
un canal cu a hiba Repub- 
lica Dominicana na adopta 
diferente medida, entre nan 
e ciere total di e fronteranan 


for di 15 di september. 


Segun Henry, “nos ta bisando 
nos bisiña cu no ta ni e forsa 
ni e accion militar ni e intimi- 
dacion loke lo resolve e prob- 
lema. Ta a traves di dialogo y 
respet mutuo cu nos lo haya 
e solucionnan adecua cu lo 
beneficia ambos pais.” 


“Ta a traves di e unidad y e 
comprondemento cu nos por 
resolve e problema di muha e 
awanan di Maribahoux, ta a 
traves di unidad y e compren- 
demento cu nos por usa tur 
nos recursonan binacional,” 
el a afirma. 


Un unidad y un comprende- 
mento cu, el a recorda, a per- 
miti cu Haiti a haya su inde- 
pendencia na 1804. 


Ariel Henry a haci e declara- 


cionnan aki despues di su 
regreso na e pais, despues 
di participa den e Asamblea 
General di Nacionnan Uni, 
den cual e ta considera cu el 


a representa Haiti cu digni- 
dad y durante cual el a insisti 
ariba e peticion di un mision 
internacional cu lo permiti e 
Polis Haitiano reestablece e 


orden y seguridad, ora cu e 
bandanan arma a bira fuerte 
na e pais y ta controla un bon 
parti di e teritorio. 


Surinam: Prosperidad petrolero di Surinam finalmente tin luz berde 


(OilPrice) - Despues di 
un ola di descubrimento 
di petroleo den awanan 
costero di Surinam desde 
2020, hopi a kere cu e ex 
colonia Hulandes, un di e 
paisnan mas pober di Sur 
America, pronto lo a uni 
na su bisiña Guyana pa 
beneficia di un prosperi- 
dad petrolero di propor- 
cionnan epico. 


Pa 2022, e speransanan aki a 
keda frustra pa e decision di 
TotalEnergies y APA Corpo- 
ration pa retrasa e decision 
final di e inversion multi- 
miyonario, pa e blok 58 di 1.4 
miyon di hectar, unda socio- 
nan a realisa cinco descubri- 
mento comercial di petroleo. 


Esaki a caba cu e speransanan 
di Paramaribo pa rebiba un 
economia fragil cu ta sufri un 
crisis fiscal grave cu ta cau- 
sando un ruptura civil. 


For di januari 2023 tin señal- 
nan cu e prosperidad petrole- 
ro di Surinam lo ta bayendo 
den bon caminda back, spe- 
cialmente despues cu e di- 
rector ehecutivo di TotalE- 
nergies, Patrick Pouyanne, a 
bishita e pais recientemente 
pa reuni cu e presidente 
Chan Santhoki. 


APA y su socio total di 50%, 
TotalEnergies, a anuncia nan 
prome descubrimento den e 
blok 58 dilanti e costa di Su- 
rinam na cuminsamento di 


2020 despues cu e pos Maka 
Central-1 a haya 240 pia di 
area cu petroleo y 164 pia di 
petroleo lihe y condensa di 
gas. 


Despues a sigui cuater descu- 
brimento mas den blok 58, di 
cual e ultimo descubrimento 
tabata di Krabdagu na febru- 
ari di 2022. 


For di 2021, ora cu TotalE- 
nergies a tuma control di e 
operacion di e blok 58, tin 
un exito considerabel den e 
perforacionnan di evaluacion 
den e descubrimentonan ey 
y a identifica mas recursonan 
petrolero. 


Ya na 2020, e banco di in- 
version Mericano, Morgan 
Stanley, a afirma cu blok 58 
tabata contene por lo menos 


6500 miyon bari di recurso- 
nan petrolero y ta comparti 
e caminda di petroleo cu ta 
pasa den e blok Stabroek na e 
costa di Guyana. 


E acontecimentonan aki a 
genera un optimismo con- 
siderabel cu TotalEnergies 
lo continua cu su inversion 
ya den 2022 y tabata spera e 
prome petroleo ya caba den 
2026, pero esey no tabata e 
caso. 
Un fayo den e datosnan sis- 
mico, e resultadonan di e 
perforacionnan y e evalu- 
acionnan, como tambe un 
proporcion halto di gas di 
petroleo, a genera preocu- 
pacion cu e explotacion di e 
blok 58 por ta no lo ta renta- 
bel manera incialmente nan a 
kere. 
Despues di e acontecimen- 


tonan preocupante aki bon 
noticia a surgi pa Surinam 
na unda e dos companianan 
a informa di un serie di per- 
foracionnan di evaluacion y 
pruebanan di fluho exitoso. 
E analisis di e resultadonan 
aki a permiti calcula cu si ta 
existi recursonan petrolero 
explotabel di alrededor di 70 
miyon di bari. 


E director ehecutivo di To- 
talEnergies, Patrick Pouy- 
anne, a bishita Surinam na 
principio di e luna aki, unda 
cu el a reuni cu e presidente 
Santhoki y ehecutivonan di 
e compania petrolero estatal 
Staatsolie pa discuti e futuro 
di blok 58. 


Dia 13 di september 2023 
APA a anuncia cu a inicia es- 
tudionan di desaroyo pa blok 


58 cu 700 miyon di bari di 
recursonan petrolero recu- 
perabel identifica den e des- 
cubrimentonan di petroleo di 
Sapakara y Krabdagu. 


APA a afirma cu e lo ta su- 
ficiente pa soporta e opera- 
cionnan di un embarcacion 
flotante di produccion, ware- 
house y descarga cu capaci- 
dad di 200 mil bari pa dia. 


E compania a señala cu e es- 
tudionan di ingenieria detaya 
lo cuminsa na final di 2023 y e 
inversion lo wordo realisa na 
final di 2024 cu e prome pro- 
duccion programa pa 2028. 


E socionan ta calcula cu ta 
bay tin mester un inversion 
di 9 mil miyon di dollar pa 
desaroya blok 58 y haci esaki 
un realidad. 

Acto heroico y di balentia di dos piscado 


Diamars minister Dangui 
Oduber a duna reconoci- 
mento na dos piscado lo- 
cal cu a salba bida di dos 
turista. Minister Oduber a 
gradici piscadonan Sergio 
Rasmijn y Joshwin Fingal 
pa e accionnan rapido cu 
nan a tuma pa scapa bida 
di turistanan cu a confron- 
ta problema riba lama. 


Piscadonan a splica cu nan 
a yega na e sitio net na tem- 
po na momento cu e boto a 
sink caba y un di e turistanan 
tawata for di tino. Un acto 
heroico y di balentia. 
Un gradicimento di curason 
pa e dos piscadonan aki. 
“Como Minister di Turismo 
mi tin gran aprecio pa locual 
boso a haci. Masha danki!” 


Danki na nan perseverancia calidad di cuido medico na Aruba ta sigui crece 
HOH Academy ta celebra graduacion di diesocho nurse cu a logra 
specialisa 


Diamars anochi den un 
ambiente super alegre a 
tuma luga e graduacion di 
18 nurse cu awo por cum- 
insa nan carera nobo den 
nan 
specialisacion 
den 
enfermeria, di cual 15 ta 
colega na Horacio Odu- 
ber Hospital y 3 ta colega 
di ImSan. Nan a speciali- 
sa den e area di of ICU/ 
CCU, emergencia, cuido 
cardiaco, recovery, dialisis 
y intervencion cardiovas- 
cular. 


A logra trece e estudio pe 
specialisacionnan aki danki 
na e colaboracion estrecho cu 
Horacio Oduber Hospital tin 
pa hopi aña caba cu VUmc 
Amstel Academie Amster- 
dam Hulanda. Un estudio 
sumamente importante pa 
Aruba mirando e necesidad 
cu tin di personal den cuido y 
mas ainda personal specialisa. 
Ademas, loke ta bunita ta cu 
nos propio hendenan riba e 
isla aki a aplica y ta mira nan 
futuro yudando nos comuni- 
dad riba tereno di cuido. 


Hospital ta pone hopi enfasis 
riba profesionalisa y speciali- 
sa pa asina eleva calidad di 
cuido. E profesionalnan aki 
a mustra di ta comprometi cu 
hospital, comprometi cu co- 
munidad, pero tambe tin per- 
severancia enorme pa logra 
nan meta. Y na nan turno, t’e 
studiantenan aki mes lo sigui 
educa otronan den futuro. 
Hospital ta orguyoso di por a 
logra e echo aki y asina sigui 
mehora e calidad di cuido 
brinda na comunidad. 


Lenie Denteneer, Manager 
HOH Academy, a expresa cu 
“nos ta sumamente orguyoso 


di e studiantenan cu a termi- 
na nan estudio specialisa cu 
exito y awo ta cla pa continua 
cu nan carera profesional den 
cuido”. 


Ana Mejia, kenda a gradua 
como nurse specialisa den 
emergencia (SEH), a inicia 
e estudio y oficialmente awo 
tin e titulo di SEH Verpleeg- 
kundige. “Mi a scoge pa ta 
un SEH Verpleegkundige 
pasobra ta trata aki di un de- 
partamento cu hopi dinamica 
y tambe cu ta mira diferente 
categoria di pashent cu ta algo 
cu ta atrae mi. Tur dia mi ta 
siña diferente cos, sea ta algo 


chikito of algo grandi. Loke 
cu ta haci e departamento aki 
uno atractivo ta cu semper e 
ta varia.” 
Un logro cu Aruba sigur 
por ta orguyoso di dje paso 
por conta cu mas nurse spe- 
cialisa pa brinda cuido riba 
departamento di ICU/CCU, 
departamento di Emergen- 
cia, Dialisis , Departamento 
di recovery y tambe pa loke 
ta Intervencion di Cardiolo- 
gia. Team dinamico di HOH 
Academy a guia e proceso aki 
completo hunto cu e team 
di VUmc Amstel Academie 
Amsterdam Hulanda cu a 


yuda p’e profesionalnan aki 
por a crece den un carera 
nobo den cuido. 


Hunta di Directiva y team di 


maneho di HOH ta orguyoso 
y ta manda palabra di pabien 
na e diesocho graduadonan 
cu a demostra cu cuido y e 
pashent ta prioridad pa nan. 

Stimami Sterilisami a recauda 45.000 Florin pa su campaña nacional di 
sterilisacion na su di dos Summer Sidewalk Sale anual 


Na su di dos Summer 
Sidewalk Sale anual Fun- 
dacion Stimami Steril- 
isami a recauda un impre- 
sionante 45,000 Florin, su- 
perando e total di aña pasa 
cu 10,000 Florin. Cada flo- 
rin recauda lo wordo usa 
directamente pa cubri e 
proceduranan di sterilisa- 
cion di cacho y pushi bou 
di e programa nacional di 
sterilisacion di Stimami 
Sterilisami, cu a sterilisa 
mas di 34,000 mascota. 


E evento exitoso tabata yena 
cu energia mientras cu bishi- 
tantenan tabata disfruta di 
dealnan increibel riba pro- 
ductonan nobo y usa di hotel, 
manera matras king-sized, 
tayo cu copi, serbete, clechi 
di cama y hopi mas. Ademas 
tawata tin $1 tacos delicioso 
di Craft & Lola cu tawata un 
hit. Un number record di 
personanan a atende, cu rij 
formando casi dos ora prome 


cu e evento a cuminsa. 


“E logro extraordinario aki a 
wordo haci posibel danki na 
e sosten y contribucionnan 
generoso di nos estimado 
partnernan, incluyendo Mar- 
riott Vacation Club, Bucuti 
& Tara Beach Resort, Ritz 
Carlton, 
Hyatt 
Regency 
Resort, Renaissance Wind 
Creek Resort, Tara Eco Sup- 
plies, Craft & Lola, Holistika 
Labs, Spazio Realty, HCC 
Accountants & Tax Advi- 
sors, One Love Foundation y 
Ben Kaufman. Un mencion 


special ta bai pa One Love 
Foundation, kende a biaha 
for di Merca pa haci dona- 
cion y traha como boluntario 
na e evento, subrayando nan 
compromiso profundo pa 
nos causa. Nos tambe ta ex- 
tende nos gratitud sincero na 
e organisacionnan di rescate 
cu a participa, cual ta Criojo 
Trappers, Luna Foundation, 
Nine Lives Foundation, Sgt 
Pepper’s Friends, y AWAA, 
kende a promove adopcion 
di mascotanan rescata. Un 
danki di curason tambe ta 
bay pa Lucho Towing y To- 


tal Services pa nan asistencia 
invaluable cu transporte, ase- 
gurando cu e evento core sin 
problema,” e Directiva di Sti- 
mami Sterilisami a anuncia. 


Fundacion Stimami Steril- 
isami 
Stimami Sterilisami ta invita 
henter comunidad Arubano 
y organisacionnan di rescate 
pa beneficia di nos programa 
di subsidio door di registra bo 
cacho of pushi via www.sti- 
mamisterilisami.com. E ini- 


ciativa aki ta haci sterilisacion 
mas accesibel pa tur hende. 
Sterilisacion ta un aspecto 
critico pa preveni mascotanan 
indesea cual ta directamente 
reduci e poblacion di cacho 
y pushi riba caya. E esfuerso 
aki no solamente ta crea un 
comunidad mas seguro, pero 
tambe ta beneficia e salud di 
bo mascota. Uni cu nos den 
crea un cambio positivo pa 
nos comunidad y mascotan- 
an. 


Fundacion Stimami Steril- 
isami ta un non-profit orga- 
nization cu ta uza 100% di tur 
donacion pa cubri e costonan 
di sterilisacion pa publico en 
general y organisacionnan 
di rescate. E organisacion su 
bukinan ta habri y ta wor- 
do controla pa asina brinda 
transparencia total di e uzo 
di fondonan. Pa esnan cu kier 
aporta na e gran causa aki, por 
tuma contacto cu Fundacion 
Stimami Sterilisami. 


Water Cooler na scolnan di Aruba 


E 
proyecto 
di 
Water 
Cooler,cu a wordo imple- 
menta pa e Rotary Club 
of Aruba, y a haya e inspi- 
racion aki for di Interact 
Club di Colegio Arubano, 
ta un proyecto exitoso. 


E Interact Club di Colegio 
Arubano a tuma e iniciativa di 
instala e prome Water Cooler 
na Colegio Arubano 22 di 
Maart 2021, Dia Mundial di 
Awa. E Proyecto innovativo 
aki ta diseña na beneficio di 
studiante cu edad di 4 pa 18 
aña na e scolnan di Aruba, cu 
e meta fundamental pa facili- 
ta e acceso pa haya awa limpi, 
potabel y fresco den tur e 75 
scolnan rond di Aruba. Pro- 
moviendo salud den e comu- 
nidad mas hoben. 
Te awe, 19 Water Coolers a 
wordo instala na varios scol- 
nan. Den actualidad hopi 
scolnan ta cumpra saco di 
ijs varios biaha pa siman y ta 


pone den jug pa fria e awa pa 
e studiantenan y trahadornan 
den scol. Cu e implementa- 
cion di e Proyecto aki, ta haci 
posibel pa mehora e eficien- 
cia di e distribucion di awa 
Limpi y friu. 
Un bentaha importante di e 
iniciativa aki ta cu e ta yuda 
pa bringa e problema di obe- 
sidad den e comunidad mas 
hoben fomentando e con- 
sumo di awa limpi y friu na 
e luga di bebidanan cu sucu, 
tambe ta hunga un parti cru- 


cial den area di prevencion di 
malesanan contagioso (mane- 
ra COVID-19), specialmente 
den e reduccion di riesgo di 
transmision di bacteria. Ade- 
mas, e proyecto ta incentiva e 
salud di mucha, y e mehora 
di e medio ambiente pa me- 
dio di e no uza boter di awa 
di plastic desechabel. 
Aunke e Proyecto aki ta un 
Proyecto exitoso, a haya un 
par di reto cu ta e dificultad 
pa cumpra e unidadnan den 
tiendanan local y cu bon pri- 


js. Sinembargo, e realisacion 
di e iniciativa ta posibel danki 
na e participacion y e sosten 
firme di diferente organisa- 
cionnan ruman manera the 
Rotary Club of Curacao, Ro- 
tary Club of Willemstad, Ro- 
tary Club of Bonaire, Rotary 
Club of Kentville (Canada), 
Rotary Club of Moncton 
West and Riverview (Cana- 
da), y District 7030. Nos ta 
desea di expresa nos gradici- 
mento na Bon Bini Cargo pa 
su yudansa inbalorabel na e 
transportacion di e unidad- 
nan aki, un factor critico pa 
logra e meta di e proyecto. 
E Proyecto importante aki 
ta dirigi riba un comite di 
specialista di Rotary Club of 
Aruba, incluyendo Don de 
Veer, Orlando Hoevertsz, 
Lufrido Croes, Ravee Nand- 
wani, Geert Rep, and Fred- 
erick Nuboer. Cu nan com- 
promiso y consistencia ta 
haci posibel e continuidad di 


e Proyecto. 
The Rotary Club of Aruba ta 
invita e publico pa participa 
den e preservacion di e Wa- 
ter Coolers pa e bon di nos 
muchanan, garantisando e 
acceso na awa limpi, potabel 
y friu pa un futuro mas salu- 
dabel. 

Skirbi pa Gregorio Wolff 
Ucrania, BRICS y speech di Biden (parti 2) 


Den e edicion aki ta sigui 
e segunda parti di e relato 
di opinion di Sr. Wolff 
publica den e edicion di 
ayera. 


BRICS 
Na 
Johannesburg 
Sur 
Africa, BRICS, luna pasa a 
tene su Asamblea general. 
Un cantidad di 6 paisnan 
cual a pidi pa bira miembro 
a ser acepta formalmente. 
E paisnan aki ta Argentina, 
Egipto, Ethiopia, Iran, Saudi 
Arabia y Emiratonan Arabe 
Uni. Entrante 1 januari 2024 
nan lo ta full miembro di 
BRICS. 


E entrada di Saudi Arabia, 
Emiratonan Arabe Uni y Iran 
ta indica un poder enorme pa 
loke ta e poder energetico. 
Saudi Arabia y e Emiratonan 
Arabe 
Uni 
ademas 
ta 
podernan financiero grandi. 


Tin 
aplicacion 
di 
hopi 
otro paisnan, cual kier bira 
miembro di BRICS, pero e 
proceso ta bay hopi slow y 
comprendibel tambe. Mester 
investiga prome e motibonan 
y e necesidadnan. 


BRICS tin un banco di 
desaroyo tambe, e directora ta 
Dilma Joussef ex-presidente 
di Brazil. 


Un 
ex-guerrillero 
contra 
e dictadura militar fascista 
den e añanan 60 y tabata 
preso 3 aña. Despues e 
bira economista y tabatin 
varios funcionnan halto den 


empresanan Brasilero te cu e 
a wordo eligi pa presidente di 
Brazil. 


E reto di BRICS ta pa trece 
instrumentonan 
financiero 
pa reduci e dependencia di e 
dollar di e paisnan miembro 
di BRICS. No ta facil pa 
kibra e monopolio di e dollar. 


E miedo di e paisnan di 
BRICS ta posicion di e 
dollar, cu USA su triyonnan 
di debe, cual poco dia pasa, 
segun Treasury Dept di USA 
a bisa, cu e debe a surpasa 
33 triyon dollar. E GDP- 
ratio ta 122,4%. UN debe 
hopi mas halto cu e GDP. 
Segun e ministro di finanzas 
di USA Sra. Janet Yellen, 
ainda USA por maneha e 


gastonan di interes, pero e 
ta urgi politiconan pa tuma 
e decisionnan apropia. Un 
informacion 
adicional 
ta 
cu na inicio di Juni 2023 e 
blafon di debenan tabata31,4 
triyon dollar. A kita e blafon 
na cuminsamento di juni, 
den 2 siman e debenan a 
surpasa 32 triyon y siman 
pasa e a surpasa e 33 triyon 
dollar. 


Otro asunto ta e presupuesto 
anual di Merca, e ultimo 
añanan, cual ta banda di 2 
triyon dollar, di cual 50% di 
e gastonan ta ser financia cu 
debenan nobo. E debenan 
grandi di USA cu su dollar ta 
e miedo grandi di e paisnan di 
BRICS. Pa cualkier otro pais 
esaki ta indicacion di e kiebra 


financiero di e pais. 
Speech di Blinken na Johns 
Hopking University 
Siman pasa e ministro di 
asuntonan exterior di USA 
Anthony Blinken a duna 
un discurso cual ta hopi 
interesante y ta mustra ariba 
e situacion Geo-politica di 
e momento aki, den cual 
discurso e ministro Mericano 
ta admiti cu e era cual a 
cuminsa despues di e Guera 
friu 1945-1991 y e final di 
Union Sovietica (1991), a 
termina, por bisa na 2022. E 
mundo unipolar cu USA na 
cabes a termina y nos a drenta 
un mundo multipolar. 


Ta bon pa menciona aki, 
algo cu ta off the record di 
e speech di Blinken, Francis 
Fukuyama kende a skirbi, 
despues cu e guera friu a 
termina na 1991, e buki ‘The 
End of History and the Last 
Man’. Eyden e a skirbi cu a 
yega na final di tur evolucion 
di ideologianan y cu e sistema 
liberal, awe yama neo-liberal 
lo bay dirigi mundo pa 
semper. Fukuyama a faya. 


Blinken ta bisa cu e panorama 
politico a cambia masha 
profundo mes compara cu e 
situacion na 1991. E ta haci 
mencion di hopi guera, pero 
no ta menciona e gueranan 
na Siria, Libia, Afghanistan 
y varios mas cual hunto cu 
esun na Irak, sigur tabata hopi 
negativo pa USA y NATO 


Segun Blinken e cambio 
no a yega di un anochi pa 


mainta y e ta haci mencion 
di 
varios 
gueranan 
y 
acontecimentonan. 
E 
invasion di Rusia na Ucrania, 
segun e ta esun mas cerca 
cual a marca e final di un era. 


Entretanto e ta menciona 
China como e pais cu ta e 
peligro mas grandi pa Mundo 
y 
Nato, 
pasobra 
segun 
Blinken, China kier reforma 
e orden internacional y China 
ta aumentando su poder 
economico, 
diplomatico, 
militar y tecnologico pa logra 
e reformacion. 


Tambe cu China ta traha 
hunto cu Rusia pa crea e 
mundo autocratico. 


Su discurso tabata cu hopi 
atakenan contra Rusia y 
China 


E 
ta 
referi 
tambe 
na 
presidente Biden, kende ta 
papia di un posicion fuerte na 
cuminsamento di e era nobo 
pa e decadanan cu ta bini 
y sigur manera e ta bisa cu 
Merca lo sigui cu su politica 
for di un posicion fuerte y 
democratico na bienestar di 
mundo. 


E mensahe cu Blinken a 
duna den su discurso ta cu e 
mundo unipolar cu USA na 
cabes a termina y nos a drenta 
“a 
multi-lateral 
system”, 
referiendo na e nacemento 
di un mundo multipolar 
cu banda di USA, tin otro 
podernan manera China y 
Rusia. 

Auto a dal tras di otro na 
Morgenster 


Diamars mainta a drenta 
informe di un accidente 
na Morgenster. Mesora a 
dirigi un patruya na e si- 
tio. 


Na yegada di e patruya a bin 
compronde cu chauffeur di 


un auto blanco lo no a regula 
velocidad ni mantene distan- 
cia y a dal tras di un Honda 
CR-V. Afortunadamente nin- 
gun persona a resulta herida. 
Polis a tuma datos di e acci- 
dente aki. 


Chauffeur a dal tras di auto na Calabas 


Dialuna mainta a drenta 
informe di un accidente 
na Calabas, mesora a dirigi 
un patruya na e sitio. 


Na yegada di e patruya a bin 
compronde cu e chauffeur 
di e Toyota Yaris no a regula 
su velocidad ni a mantene 


distancia a bay dal tras di e 
Toyota Camry su dilanti. 
Afortunadamente 
ningun 
hende a resulta herida. 


Control di polis ta sigui! Polis a duna boet 
na chauffeur pa core sin seat belt 


Diamars mainta durante 
patruya polis a para un 
auto dilanti Carniceria 
Central na Oranjestad. 


Aki polis a duna e chauffeur 
un boet pasobra e lo tabata 
core auto sin faha di seguri- 
dad. Control di polis a sigui 
ful rond di Aruba pa man- 
tene seguridad den trafico. 


Durante patruya polis a 
topa cu auto cu a caba di 
subi e rotonde Belgiestraat 


Dialuna madruga durante 
patruya polisnan atento a 
topa cu un Nissan Cube 
cu a caba di subi e rotonde 
Belgiëstraat, mesora a bay 
controla y a bin haya e 
chauffeur basta cansa tras 


di wiel. 


A pidi pa e vehiculo di 
transporte y a detene e 
chauffeur pa a core auto 
bao influencia y causa un 
accidente. 


Ladronnan ta activo 
hortando den autonan e 
dianan aki na Sabana Liber 


Dialuna mainta a drenta 
informe di un caso di la- 
dronicia for di den auto 
na un cas na Sabana Liber, 
mesora a dirigi un patruya 
na e sitio. 
Na yegada di e patruya a bin 
compronde cu ladronnan a 


bay cu pertenencianan for 
di den un Kia Picanto. Polis 
a tuma e keho di e caso di 
ladronicia aki. Lo ta bon pa 
e habitantenan di e bario ta 
pendiente pasobra tin varios 
caso di ladronicia den e area 
ey. 


Unidad di genionan di Ehercito Real un 
biaha mas tin ehercicionan den Region 
Caribe Hulandes 


Un unidad di genio proce- 
dente di Ehercito Real di 
Hulanda tin ehercicionan 
durante e periodo binide- 
ro na Corsou y Aruba. E 
ehercicionan cu e nomber 
‘Caribbean Engineer’ a 
cuminsa dia 25 di septem- 
ber y tin un duracion di 
cuater siman. 


E unidad, Batayon 101 di 
Genionan, ta consisti di ge- 
nionan/arkitectonan cu tin 
diferente experticio. E ge- 
nionan ta militar y alabes 
specialisa riba tereno di con- 
struccion. Durante e perio- 
do binidero nan ta eherce un 
programa cu di un banda ta 
consisti di diferente entre- 
namento militar, y di e otro 


banda nan lo ta activo cu mas 
tarea den construccion pa 
diferente departamento, en- 
tre otro Defensa mes. 


Asina e expertonan den con- 
struccion bou di instruccion 
di Carmabi lo bay cuminsa 
traha den e area di naturalesa 
na Shete Boka (Corsou) riba 
un toren di vigilancia traha di 
palo. Den e area di natura- 
lesa na San Wilibrordu (Cor- 
sou) nan lo instala un labado 
y lo realisa construccion di 
un caya den direccion di un 
toren nobo di observacion di 
flamingo, un toren cu ainda 
mester keda construi. Tambe 
pa Defensa mes e unidad di 
genionan lo tin trabou ta haci. 
Na Wakawa (Corsou) y na 


Kazerne di Marina Savaneta 
(Aruba) e cayanan lo keda 
mehora in nan lo cuminsa cu 
construccion di un edificio 
pa drumi cu oficinanan. 


Train den circunstancianan 
climatologico cu desafionan 
Pa e unidad di Hulanda, 
ehercicionan na Aruba y 
Corsou tin un balor agrega 
hopi halto. E circunstancian- 
an climatologico den Region 
Caribe Hulandes ta di com- 
para cu e circunstancianan 
den regionnan di hopi area di 
emision. P’esey e ehercicio- 
nan aki ta duna e militarnan 
di ehercito e chens pa por 
trein den circunstancianan 
similar. E unidad ta consisti 
di mas o menos 90 militar cu 
lo hospeda y keda reparti riba 
e dos islanan. Pa e actividad- 
nan di construccion lo trans- 
porta 30 vehiculo (militar) di 
construccion y 20 container, 
riba barco direccion Corsou. 
E material aki a yega den waf 
di Corsou caba. E ehercicio 
‘Caribbean Engineer’ lo dura 
te cu 19 di october. 

Departamento di Husticia ta bay contra eBay pa supuesto benta ilegal 
di pesticida y otro toxinanan 


(AP) - Departamento di 
Husticia Mericano a en- 
trega un keho civil contra 
eBay, acusando cu e mer- 
cado online a ilegalmente 
bende y distribui miles di 
producto manera pesti- 
cida y dispositivo pa evadi 
emision cu ta den viola- 
cion di leynan ambiental. 


Tambe el a acusa cu e com- 
pania a ilegalmente distri- 
bui of bende por lo menos 
23,000 pesticida cu no tabata 
registra, no tabatin marca y ta 
pa uso restringi. E Departa- 
mento di Husticia a bisa cu e 
pesticidanan aki ta inclui uno 
prohibi den Merca a causa di 


su toxicidad halto, un pesti- 
cida di uso restringi cu ta pa 
uso certifica so y un producto 
cu ta falsamente bisa cu e ta 
proteha e usuarionan for di e 
virus cu ta causa COVID-19. 


Ademas, e keho ta acusa cu 
eBay a distribui mas di 5,600 
producto di kita pintura cu 
ta inclui methylene chlo- 
ride. “eBay su benta di tur 
e productonan aki ta posee 
un riesgo inaceptabel pa nos 
comunidadnan cu ta despro- 
porcionadamente afecta pa 
peligernan ambiental y di 
salud,” Abogado Mericano 
Breon Peace a bisa diaran- 
son. “Conhuntamente cu nos 


partnernan, e oficiana aki lo 
vigorosamente aplica e ley 
federal contra e personanan 
kende su conducta ta pone 
salud publico y ambiente den 


peliger.” 
eBay a yama e gobierno su 
accionnan 
“completamente 
sin base,” y a bisa cu tin plan 
di vigorosamente defende su 


mes. “Mantene un mercado 
safe y confia pa nos comu- 
nidad global di bendedornan 
y cumpradornan ta un prin- 
cipio fundamental di nos ne- 
goshi na eBay,” e compania 
a declara. “Nos ta dedica re- 
cursonan significante, imple- 
menta tecnologia actualisa y 
ta sigura cu nos ekiponan tin 
training apropia pa preveni 
cu articulonan prohibi ta ser 
bendi riba e mercado.” 


eBay a declara cu nan lo 
blokia y kita mas di 99% di 
e productonan cu e Depar- 
tamento di Husticia a cita, 
incluyendo miyones di otro 
articulonan na benta pa aña. 


Dia Mundial Maritimo 


Awe 
Aruba 
y 
mundo 
henter ta conmemora dia 
Mundial Maritimo 2023. 
Nacionnan Uni atravez di 
IMO (International Mari- 
time Organization) a ini- 
cia Dia Mundial Maritimo 
pa pone enfasis riba e con- 
tribucion international di 
e industria maritimo n’e 
economia global, specifi- 
camente den sector logis- 
tico y navegacion. 


Tur aña ta celebra Dia Mun- 
dial Maritimo bou di dife- 
rente tema. E tema di e aña 
aki ta “ MARPOL ta cumpli 


50 aña: Nos compromiso 
ta continua”. E tema di e 
aña aki ta un refleho riba e 
historia largo di e organisa- 
cion di IMO pa entre otro 
nos proteha e medio ambi- 
ente despues di e impacto di 
transporte maritimo pa asina 
regula e trabounan solido y 
pa enfatisa su compromiso 
continuo cu e trabou impor- 
tante aki. 


Staff y personal di Directie 
Scheepvaart Aruba (DSA) ta 
felicita e sector Maritimo di 
Aruba y mundo henter riba 
“Día Mundial Maritimo”. 


Laboratorio Fofoti lo impulsa Innovacion 
Tecnologico den Educacion Na Universidad 
di Aruba 


E Facultad di Hospitali- 
dad y Turismo (FHTMS) 
di Universidad di Aruba 
(UA) tin e honor y placer 
di anuncia cu e plan pre- 
para pa e studiantenan: 
“The Fofoti Tech Lab”, 
un diseño pa revolucio- 
na educacion a traves di 
integracion di tecnolo- 
gia avansa, a wordo eligi 
como becario pa ciclo 4 di 
Fondo EduTech. 


Den liña cu e vision strate- 
gico di UA, e “Fofoti Tech 
Lab” tin como meta pa cera 
e diferencia entre educacion 
tradicional y e mundo tec- 
nico avansa. E beca lo cubri 
“hardware” di ultimo gen- 
eracion y “software” inicial 
pa implementa e asina yama 
“pilot”, e studiantenan lo tin 


acceso incomparabel na e 
ultimo desaroyonan tecno- 
logico relevante pa nan area 
di estudio. 
Un di e caracteristicanan 
unico di e laboratorio lo ta 
e integracion di realidad vir- 
tual, cu lo duna studiantenan 
experencia practico cu lo ta 
dificil pa logra den un klas 
convencional. E enfoke aki 
no solamente ta ekipa e stu- 
diante cu conocemento prac- 
tico, pero tambe ta cultiva 
habilidadnan esencial di siglo 
XXI y ta promove ciudadania 
digital, mehorando signifi- 
cativamente nan competi- 
tividad den e mercado laboral 
local y global. 


Decano Sue-Ann Lee ta re- 
marca: “Esaki ta un di e mi- 
hor momento nan pa nos tur 


na UA. Un sincero felicita- 
cion y danki na tur esnan cu a 
apoya e iniciativa y a coopera 
pa haci esaki posibel. Spe- 
cialmente nos studiantenan 
Sharel, Jailene, Tanishka, El- 
lie, Winston, Fenicie, Jeanice 
y Angelica cu tabata traha sin 
descanso y cu hopi pasion pa 
trece innovacion den educa- 
cion na UA.” 


E Laboratorio di Tecnologia 
Fofoti ta un testimonio di 
e compromiso firme di UA 
cu educacion pionero. Y cu 
esey satisface e demanda di e 
mundo moderno. Inversion 
den tecnologia na UA no 
solamente ta prepara studian- 
tenan pa exito, pero tambe ta 
contribui na e avansa di Aru- 
ba como pais. 

CONCACAF hunto cu AVB ta confirma cu seleccion di Aruba lo hunga su 
Nations League Qualifier na Aruba pa prome biaha desde aña 2016 


Recientemente, Minister 
di Enseñansa y Deporte 
Endy Croes a reuni cu 
Presidente di Arubaanse 
Voetbal Bond (AVB) Sr. 
Randolf Lacle pa elabora 
riba diferente punto di in- 
teres. 


Update riba desaroyo di 
renobacion di Stadion Dako- 
ta: Desde maart 2023 renoba- 
cion total di Compleho De- 
portivo Guillermo Prospero 
Trinidad na Dakota a inicia. 
Manera Minister Endy Croes 
a anucia publicamente du- 
rante su speech den Stadion 
GPT Dakota riba e fecha 
di apertura di campeonato 
2021-2022. Ta priminti y ta 
cumpli. Semper a traha di 
cerca y den consulta cu AVB, 
pero tambe cu Athletiekbond 
y diferente stakeholder pa tur 
hende ta informa y brinda 
nan input respecto e proyecto 
grandi y bunita aki. Minister 
Endy Croes tin reunionnan 
structural pa por tene cuenta 
cu tur aspecto y exigencianan 
di FIFA y WA durante e pro- 
ceso di renobacion. Pa locual 
ta trata e Track and Field lo 


bay inicia apenas den novem- 
ber cu e parti aki cu ta e parti 
final di e proyecto. A splica 
presidente di AVB cu tur cos 
ta canando den “timing” y di 
acuerdo cu palabracionnan 
haci na mei 2023 pa asina 
logra e partinan esencial di e 
stadion por ta cla na tempo pa 
Seleccion di Aruba por hunga 
nan prome wega bek na cas 
despues di 7 aña, pues desde 
aña 2016. 


Deseo desde inicio ta pa den 
luna di october Aruba 
Seleccion di Aruba lo hunga 
su prome wega di CONCA- 
CAF Nations League bek na 


Aruba como cu desde 2016 e 
stadion ta desaproba pa FIFA 
y CONCACAF y tur nos se- 
leccionnan mester a hunga 
7 aña largo weganan clasifi- 
catorio pafo di nan pais, esta 
sea na Curaçao of na Florida. 
Sr. Randlolf Lacle, kende 
a intermedia varios bes cu 
FIFA y CONCACAF kend- 
enan a splica desde inicio si 
e “pitch” esta si e turf wordo 
renoba y certifica na stan- 
dard di FIFA, CONCACAF 
lo percura pa Aruba haya ex- 
cepcion pa varios aspecto pa 
asina hunga nan wega di oc- 
tober 2023 na Aruba. Desde 
luna di mei a duna e garantia 


respecto esaki y a sinta cu e 
compania di construccion y 
tur stakeholder pa nos por 
realisa esaki. Den e reunion 
aki a reconfirma e desaroyo 
di e turf cu ta keda cla prome 
cu e fecha di october pa asina 
tin e garantia y aprobacion cu 
Seleccion di Aruba lo topa 
Virgin Islands 14 di october 
proximo na Aruba. Pa final 
di aña 2023 e stadion lo keda 
completamente cla y renoba. 


Concacaf Nations League: 
CONCACAF como Asocia- 
cion di Futbol tin 41 miem- 
bro reparti den 3 liga. Esta 
League A cu 16 pais, League 
B cu 16 pais y League C cu 9 
pais. Aruba ta cay den League 
C, esta cu 9 pais total reparti 
den 3 pool di 3 pais. Den e 
proceso aki y di acuerdo cu 
compromiso grandi cu Min- 
ister Endy Croes a haci a 
traves di AVB cu e exigencia 
basico di CONCACAF lo 
wordo realisa prome cu oc- 
tober 2023, CONCACAF a 
tuma e decision despues di 
a haci varios “site visit” cu 
FIFA cu lo permiti Selec- 
cion di Aruba hunga su wega 


clasificatorio 14 di october 
2023 na Aruba contra Virgin 
Islands. Consecuentemente, 
desde di dos siman di augus- 
tus CONCACAF a manda a 
traves di DHL y pa prome bi- 
aha bek desde aña 2016 e caha 
di material pa e wega oficial 
di Nations League. 


Desde 2016 lamentablemente 
e cahanan aki tabata wordo 
manda Curaçao of Florida. 
Caha di material aki ta con- 
sisti di bibs, patches pa manga 
di uniform, spray etc. Final- 
mente, tanto AVB y Minister 
di Deporte a keda hopi con- 
tento cu un reunion amplio 
garantisando cu 14 di october 
proximo Seleccion Mascu- 
lino di Aruba lo hunga nan 
Nations League Match aki na 
Aruba den Stadion GPT na 
Dakota. Esaki ta otro prueba 
di vision, pasion, amor pa 
deporte, 
deseo-disciplina- 
dedicasion y determincion pa 
logra locual bo priminti. 


Aruba prepara pa bin apoya 
bo Seleccion Masculino di 
Aruba 14 di october proximo. 


Den conexion cu evaluacion di e veld nobo na stadion Guillermo Prospero Trinidad 
Pronto Aruba por conta cu un veld nobo, grandi y apto pa nos deportistanan 
por practica nan deporte sanamente 


Dialuna merdia, Prome 
Minister Evelyn Wever- 
Croes a bishita stadion 
Guillermo Prospero Trin- 
idad pa mira con e tra- 
bounan ta avansando, y 
pa cera conoci cu e rep- 
resentantenan di Sport- 
slab, cu ta na Aruba pa 
haci un evaluacion di e 
veld nobo. Mirando cu 
Minister di Deporte Endy 
Croes no por tabata pre- 
sente, Prome Minister a 


represente, y a combersa 
cu e representantenan pa 
asina haya un idea di con 
e evaluacion ta bayendo. 


Sportslab ta un compania basa 
na Irlanda cu ta haci “inde- 
pedent testing” riba veldnan 
cu ta uza yerbanan artificial 
y paletnan di palo. Unabes e 
resultado ta aden, Sportslab 
ta mandanan pa FIFA, pa 
asina verifica si e veld ta apto 
pa haya certificacion di FIFA. 


Prome Minister a indica di a 
wordo informa cu tur e test- 
nan necesario a wordo haci 
caba y cu tur cos ta mustra 
di ta bon. Solamente falta 
e resultadonan di e testnan 
di laboratorio, pa indica si 
e yerbanan artificial ta apto 
pa e deportistanan por prac- 
tica nan deporte sanamente. 
Esaki ta hopi importante, 
mirando cu e yerba cu a wor- 
do uza anteriormente por a 
causa cancer. Debi na esaki, 


Gobierno a inverti pa cam- 
bia full e sistema, y ta ward- 
ando e resultado, pa wak si 
e veld ta wordo certifica pa 
FIFA, como un veld apto pa 
practica deporte riba dje. 


Pa Gabinete Wever-Croes, 
deporte ta un prioridad, y 
p’esey ta importante pa inverti 
den nos deportistanan, crean- 
do un lugar sano y bunita pa 
nan por practica na deporte. 
Tambe, Aruba lo desea di por 
ta anfitrion di diferente tor- 


neonan y pesey ta creando 
un espacio bunita y sano, pa 
por invita nos deportistanan 
di afor pa bin competi aki na 
Aruba. Un danki special ta bay 
na Minister di Deporte Endy 
Croes, cu a pone su curason 
den e proyecto aki. Tambe 
Prome Minister ta gradici tur 
esnan cu di un of otro forma 
a yuda na haci esaki posibel. 
E proyecto aki ta kedando 
hopi bunita y lo aporta gran- 
demente na Aruba su futbol. 

Parlamentario independiente, mr. Gerlien Croes: 
Presupuesto 2024 presenta na Parlamento cu cifra di interes ficticio 


Mientras 
Gobierno 
ta 
campaña 
contra 
RAft, 
nan a prepara y entrega 
un presupuesto 2024 na 
Parlamento di Aruba basa 
ariba e gastonan di interes 
di 3.2% proponi den e Ri- 
jkswet Aruba Financieel 
Toezicht (Raft). 
E presupuesto presenta, cu 
ya parlamentarionan por haci 
pregunta riba dje, ta basa 
ariba un interes ficticio. “E 
realidad ta cu ainda Aruba, en 
todo caso gobierno, ta inde- 
ciso pa locual cu ta e negocia- 
mento cu Hulanda y no sola- 
mente ta tuma pueblo haci 
pero tambe e organo di mas 
halto na nos pais. Ta festeha 
di a entrega un presupuesto 


na ora, pero e presupuesto 
mes ta basa ariba un Rijkswet 
cu nan mes ta campañando 
contra dje. Tur esaki, despues 
cu Minister President mes a 
firma aceptando e proposi- 
cion di un RAft inicialmente. 
“Hasta gobernador a remarca 
cu ta preocupante di no sa 
ainda kico e situacion lo bira 
pa cu e interes proponi den 
e presupuesto presenta na 
nos,” durante su discurso na 
apertura di aña parlamentar- 
io, asina Croes a comenta. 
E gabinete actual ta continu- 
amente trece dilanti cu e situ- 
acion na Aruba ta hopi positi- 
vo riba e area turistico, pero e 
resultado aki no ta traducien- 
do den un desaroyo positivo 
pa e pais y pa e comunidad, 


sigur no financieramente. 
P’esey mes Parlamentario 
Croes ta argumenta cu cada 
decision cu no ta tumando ta 
costa placa di pueblo y cada 
decision cu tuma siguiente- 
mente mester ta na beneficio 
di pueblo. 
Aworaki gobierno ta papia di 
haci un proposicion na Hu- 
landa pa bin cu otro rijkswet 
y no e RAft cu ya caba nan a 
firma pe dos aña pasa. Tambe 
tin papia riba un posibilidad 
di contract di fiansa di dos 
aña cu un interes mas halto 
cu loke tin awo presupuesta 
pa 2024. 
Croes: “Na final di dia tur 
esaki, tur impacto financiero 
ta pueblo ta paga cu belasting 
y na cierto momento mi ta 


kere cu si nos wak e situacion 
social y e crisis cu tin ey’fo fi- 
nancieramente den cada cart- 
era di ciudadano, Aruba tin 
mester di decision aworaki cu 
ta na nan beneficio realmente 
y cu nos por eventualmente 
crea espacio y hala rosea pa 
nos por inverti den e pais aki 
y crea speransa un biaha mas 
den comunidad.” 
Ta momento pa pone un stop 
na discusion politico y hunga 
cu emocionnan di pueblo. 
Despues di dos aña como 
parlamentario, mi ta keda 
carga speransa cu cos lo cam- 
bia un dia den e organonan 
di mas halto di Aruba y cu 
pueblo por haya un repre- 
sentacion cu realmente tin e 
futuro di nos pais na pecho. 


Parlamentario Marco Berlis (MEP): 
Papel ta corta: E posicion contradictorio di partido MAS riba e RAft 
Nan ta pone un cos preto riba blanco awe, papia algo otro mañan. 


Ta bisto cu hopi hende tin 
un opinion riba e Ley di 
Raft, hasta si nan no tin 
un idea kico e contenido 
real ta. p’e rcepcion kico 
ta e contenido di e RAft 
ta, ta wordo comunica pa 
politiconan den coalicion 
y oposicion tambe. E re- 
alidad y contenido di RAft 
tin hopi hende confundi. 
P’esey awe un biaha mas, 
mi ta bay provee e berdad 
sunu pa pueblo cu docu- 
mento na man pa pueblo 
wak pa su mes, kende ta 
papia e berdad y kende ta 
gaña atrobe! Pueblo mes 
lo por deduci con politi- 
conan den oposicion ta cla 
pa entrega y bende nos pa- 
tria pa dies placa na Hu- 
landa! 


Puntonan di fraccion MAS 
den e verslag di Staten 20 
di Mei 2022 cual a bay pa 
Tweede Kamer. Akinan ta 
sigui e “zienswijze,” e manera 
con Marisol Lopez-Tromp ta 
wak e RAft, p’e ro no ta bisa 
nada di esaki den publico. Al- 
contrario, e ta papia contra su 
mesun preocupacionnan y ta 
canta otro storia den prensa 
y videonan cu Gobierno 
mester acepta e Raft manera 
cu e ta. Marisol den su po- 
litica di decepcion ta vocifera 
completamente contrario di 


loke e la skirbi den su verslag. 
Les’e pa bo mes: 
1. 
Riba pagina 15, e 
prome frase di nan zienswijze 
ta expresa lo siguiente: “Pa 
loke ta trata e meta ambicioso 
pa yega na un finanzas pu- 
blico sostenibel, MAS ta haya 
cu esaki no a wordo p’e nsa ni 
planifica bon.” (Pa Hulanda) 
2. 
MAS ta sigui declara: 
“E ta importante cu e nor- 
manan di e presupuesto ta re- 
alistico y alcansabel, sino e no 
tin sentido pa pone nan den e 
ley.” (Di RAft) 
3. 
MAS ta sigui elabora: 
“Hulanda tabata tin mucho 


poco atencion pa e hecho cu 
ora pone metanan hopi am- 
bicioso pa e presupuesto di 
Aruba, esaki lo forma ries- 
gonan serio pa e capacidad 
di crecimiento economico pa 
Aruba. 
4. 
Na pagina 16, bao di 
e punto “Aandachtspunten 
en Wenselijkheid” Marisol 
ta bisa: Diversificacion di e 
economia Arubano ta bon, 
solamente si inversionnan 
por wordo haci. E ta bay aki- 
nan pa cientos di miyones di 
florin cu gobierno di Aruba 
ta bay tin mester. Metanan di 
presupuesto por stroba e in- 


versionnan ki. Ni den e ley, 
ni den e splicacion ta wordo 
informa con Hulanda ta p’e 
nsa riba e aspecto aki. E pre- 
gunta ta, con e Raft lo haci 
cu metanan di presupuesto, 
pa esakinan no bay stroba e 
inversionnan 
internacional 
yega Aruba. 
Esakinan ta algun di e pun- 
tonan di MAS, cu a bay pa 
Tweede Kamer den e verslag. 
Lastimamente cu hamas e 
contestacion di Tweede Ka- 
mer a yega, pasobra Hulanda 
no kier a contesta niun Frac- 
cion. Den e cuadro aki, con 
Marisol Lopez-Tromp y Sra. 
Gunn kier declara cu nan kier 
e RAft sin nunca a ricibi con- 
testa riba nan preguntanan y 
preocupacionnan? Mirando 
e consecuencianan grave cu 
por surgi pa via di e Raft, con 
pueblo ainda por tuma Mari- 
sol y Gunn na serio? No ta 
nan mes a pinta scenarionan 
devastador den nan zienswi- 
jze contra RAft? Con Marisol 
y Gunn por para anto “pro” 
un RAft mirando tur e con- 
secuencianan serio cu por tin 
cune, y no comunica esaki cu 
pueblo? Cual ta e berdadero 
motibonan pakico nan ta 
sconde esaki? 
“E ta importante cu e nor- 
manan di e presupuesto ta re- 
alistico y alcansabel, sino e no 
tin sentido pa pone nan den 


e ley.” (Zienswijze di MAS, 
2022) 
Den niun di su discursonan 
den Parlamento, ni rueda di 
prensa, ni videonan politico 
ta parce cu Marisol ta preocu- 
pa cu loke e mes a skirbi den 
e “verslag.” p’e ro pa skirbi cu 
e normanan di e presupues- 
to den e Raft ta irealistico y 
inalcansabel y cu “Hulanda 
tabata tin mucho poco aten- 
cion pa e hecho cu ora pone 
metanan hopi ambicioso pa e 
presupuesto di Aruba, esaki 
lo forma riesgonan serio pa e 
capacidad di crecemento eco- 
nomico pa Aruba,” y toch bati 
man duro p’e Raft y exigi p’e 
Raft wordo pasa p’e gobierno 
aki sin negocia, ta totalmente 
inaceptabel. Marisol su pos- 
tura y retorica ta condena 
su mes pasobra e ta mustra 
mescos Miguel Mansur cu e 
tin dos cara: Un politico cu 
ta dispuesto pa grita cualkier 
cos pa desacredita tur hen- 
de, y e otro cu ta reconoce e 
problema serio cu e Raft ac- 
tual ta representa pa nos pais 
den su forma actual. Marisol 
no ta serio y ta sigui gaña bes 
tras bes cu e Raft ta excelente 
pa Aruba. Awo ken bo ta bay 
kere? E documento di e “ver- 
slag” oficial cu a bay Tweede 
Kamer of Marisol su menti- 
ranan como politico? Papel ta 
corta! 

Minister Dangui Oduber: 
Riba Dia Mundial di Turismo nos ta celebra Aruba su trayectoria di 
cultura, prosperidad y sostenibilidad 


Celebracion di Dia Mun- 
dial di Turismo ta un oca- 
sion den cual Minister di 
Turismo y Salud Publico 
Sr. Dangui Oduber ta 
tuma e oportunidad pa, 
no solamente conscien- 
tisa comunidad riba e im- 
portancia di e industria 
pa nos pais y celebra tur e 
individuonan cu nan tra- 
bou diario ta carga esaki. 
Pero e ta un dia tambe pa 
comparti 
conocemento 
cu ta habilita tur partido 
envolvi pa alcansa e obhe- 
tivonan di ‘best practices’. 
Dia Mundial di Turismo ta 
celebra riba 27 di september 
y den conexion cu esaki Min- 
ister Oduber a atende y duna 
un discurso den e conferencia 
di Dia Mundial Di Turismo. 
Aki e mandatario a topa cu e 
studiantenan di Universidad 
di Aruba “Faculty of Hospi- 
tality and Tourism Manage- 
ment” caminda a hiba comb- 
ersacion riba turismo. 
Minister Oduber a enfoca 
riba e inversion den nos hen- 
denan. Segun e mandatario ta 
e hospitalidad y cordialidad 


di nos hendenan ta locual ta 
primordial y ta laga nos Du- 
shi Aruba sobresali riba tur 
otro destinacionnan. Minis- 
ter Oduber a compromete cu 
su prioridad como Minister 
di Turismo lo ta pa semper 
promove oportunidad nan di 
crecemento, pa semper zorg 


pa nos hendenan por traha 
den un ambiente di trabou 
sigur. 
E siman aki ta marca siman 
di turismo y Minister Odu- 
ber ta desea tur miembro 
di dicho sector un feliz Dia 
Mundial di Turismo. Tuma e 
momento pa refleha y reno- 


ba nos compromiso pa cu e 
profesionalismo, nos nivel di 
servicio y pa brinda e miho 
experiencia posibel na tur 
bishitante cu nos isla ta ricibi. 
Esaki ta bon pa nos turismo, 
nos economia, pero e ta bon 
pa nos comunidad tambe 
principalmente. 


“Masha Pabien un biaha mas 
na tur cu ta elabora den e in- 
dustria di turismo. E exito di 
nos turismo no ta solamente 
nos vision, nos strategia, nos 
partnersnan, sino e exito di 
mas grandi ta nos hendenan.” 
– Minister Dangui Oduber. 


Prome Minister Evelyn Wever-Croes riba Dia Mundial di Turismo: 
Danki na tur cu ta contribui pa nos turismo por desaroya y pa Pais 
Aruba por bay dilanti 
“Nos recuperacion ta asina hopi importante danki na e exito di nos turismo” 


Dia Mundial di Turismo 
ta wordo celebra anual- 
mente riba 27 di Septem- 
ber. E fecha aki ta sirbi 
como un recordatorio di 
e impacto profundo cu 
turismo tin riba cultura 
mundial, economianan, y 
riba diferente cultura. E 
dia aki ta stimula biahero- 
nan pa explora destino 
nobo, aprecia culturanan 
diverso, y sostene prac- 
ticanan di turismo sos- 
tenibel. Tambe ta resalta 
e importancia di biahe 
responsabel, promovien- 
do esfuersonan di con- 
servacion, y fomentando 
conexion entre hende di 
diferente parti di mundo, 
finalmente contribuyendo 


na un planeta mas conecta 
y harmonioso. 


Tambe e dia aki ta un fe- 
cha na unda mundo y sigur 
Aruba henter ta para keto y 
gradici tur esnan cu ta traha 
den e sector turistico. Nan ta 
e promenan pa bin den con- 
tacto cu nos bishitantenan y e 
promenan cu ta duna e miho 
impresion di nos pais. Prome 
Minister 
Evelyn 
Wever- 
Croes ta felicita tur nos ciu- 
dadanonan cu ta traha den e 
sector turistico. 


“Nos recuperacion ta asina 
hopi importante danki na e 
exito di nos turismo. E exito 
aki ta danki na tur esnan cu 
ta traha cu turista. Di cu- 


rason, masha danki na tur cu 
ta contribui pa nos turismo 
por desaroya y pa pais Aruba 
por bay dilanti. Boso ta e mo- 
tor tras nos pilar economico, 
boso ta e motibo pa cual nos 
turistanan ta bishita nos, 


boso ta muestra di forsa, di 
resiliencia, y di amor grandi 
pa nos dushi Aruba. Aruba a 
pasa den un temporada hopi 
dificil cu yen di reto. Pero 
turismo un biaha mas a yuda 
nos pa wanta cabes riba awa y 


pa recupera. Y pa esaki, Aruba 
ta agradici”, Prome Minister 
a expresa. 


Prome Minister a remarca 
riba e tema di e conferencia 
riba ‘World Tourism Day’ 
organisa pa Aruba Tourism 
Authority (ATA). Hospitali- 
dad, esaki ta un tema amplio 
cu ta identifica nos hende cu 
ta traha den e sector turis- 
tico. “Pa mi, hospitalidad ta 
nos hendenan, e cordialidad 
cu nos hendenan ta mustra 
na otro, e amabilidad cu nos 
ta trata tur hende. Esaki ta e 
yabi di nos exito. Pabien riba 
Dia Mundial di Turismo”, 
Prome Minister Evelyn Wev- 
er-Croes a expresa. 

Resultado Sorteo 
27 september 2023 


Cadena Alexander Lottery ta presenta resultado di weganan di suerte 


merdia 



Letter 


0 
0 
0 
0 


0 
0 
0 


0 
0 
0 
0 
0 





x match 4 
58.000,- 


Proximo Jackpot 


Sorteo # 


Sorteo # 


Sorteo # 


x afl 8,00 


Mega Ball: 


Proximo Jackpot 


300.000,- 


x match 4 


4270 


Sorteo # 4046 


Sorteo # 920 


x afl. 500,00 


x afl.15,00 
x afl 50.00 


Cancer 


X2 


143 


x Jackpot 


Sorteo # 4046 
Sorteo # 


Sorteo # 2102 


0911 


3063 


Sorteo # 4046 


3750 


x Jackpot 


x match 4 
x afl. 12,00 


www.lottoaruba.com 


resultado : sorteo 27 sept 2023 merdia 


Paardenbaaistraat 10, Oranjestad, Aruba Tel.: (297) 525 - 7555 


Joker 


5842 
625.000,- 


x Jackpot 
x match 4+ 


Proximo Jackpot 


FP 


8815 


Afl. 400.000,- 




32 

E 


0 
0 
9 

0 


13 

0 
0 
0 
0 
0 



7 



x match 4 
60.000,- 


Proximo Jackpot 


Sorteo # 


Sorteo # 6252 


Sorteo # 


x afl 8,00 


Mega Ball: 


Proximo Jackpot 


300.000,- 


x match 4 


0331 


Sorteo # 5858 


Sorteo # 788 


x afl. 500,00 


x afl.15,00 
x afl 50.00 


Geminis 


FP 


397 


x Jackpot 


Sorteo # 8055 
Sorteo # 2427 


Sorteo # 1804 


1459 


3331 


Sorteo # 7099 


2435 


x Jackpot 


x match 4 
x afl. 12,00 


www.lottoaruba.com 

Paardenbaaistraat 10, Oranjestad, Aruba Tel.: (297) 525 - 7555 


Joker 


4894 
650.000,- 


x Jackpot 
x match 4+ 


Proximo Jackpot 


X3 
06-08-20-22-24 


06-17-23-24-35 


6591 


Afl. 400.000,- 


anochi 


diario 
Korsou 
super4 
flamingo 


6529 
4330 
2380 
1205 
2224 
3643 
super5 
9319 
2192 
7593 
- 
7609 


sorteo/servicio 


Trainer internacional di boxeo, e Canades Rick Cadilha ta bin duna un 
training camp pa beginners 


Fundacion 
pariba 
box- 
ing ta presenta un box- 
ing camp unico, di ultimo 
decada na Aruba. Pariba 
Boxing Club, un funda- 
cion cu no ta gana placa 
(non-profit ) dedica na 
empoderando muchanan 
chikito, 
nos 
hubentud/ 
adolescente den e deporte 
di Boxeo na San Nicolas, 
ta orguyoso di anuncia 
su”boxing vacation camp” 
cu ta tuma luga na Ibisa 
SN. 


Fechanan y orario ta: 1 te 
cu 5 di october '23 di 8or pa 
10 di mainta den IBISA San 
Nicolas. "Nos meta no ta 
solamente pa siña e deporte 


di boxeo, pero siña "from 
the ground up" manera debe 
ser. Registracion ta habri pa 
tur interesa. E campamento 
su meta ta principalmente 
pa muchanan 11-17 aña di 
edad. Tuma nota cu espacio 
ta limita! 


Ta bay ta presente E Coach: un 
coach Canades cu tin decada 
den e deporte di boxeo. Den 
pasado e la representa team 
nacional di Canada den de- 
porte di boxeo como parti di 
e coaching team. E tin su me- 
sun gym na Toronto Canada. 
Na Canada y na Jamaica e ta 
organisa campamentonan di 
boxeo pa Lennox Lewis, ex- 
campeon mundial di boxeo, 


pa yuda desaroya e deporte di 
boxeo. E tambe ta instructor 
di boxing coaches, unda e ta 
certifica na Canada pa duna 
curso "Level 1 Coaches". 


A mas informacion por yama 
Marco Dupersoy na pa- 
riba.boxing@gmail.com Of 
Whatsapp 7383556 


Aruba Lions Club ta 
presenta su Karaoke Song 
Festival 


Diasabra 28 di October na 
The New China Club, E club 
di servicio Aruba Lions Club 
ta organisa su fundraising 
Karaoke Festival pa asina 
e Club por sigui yuda den 
varios proyecto pa Comu- 
nidad, manera e ta bin ta 
haci caba durante e ultimo 
75 añanan. 


Si abo ta desea di participa den 
e Karaoke Festival aki por yama 
George Winterdaal na 561-6151 
of Magaly Dijkhoff Arends na 
592-1668 y inscribi. Mester 
bisa cu e festival a haya un bon 
acogida, ya a drenta varios in- 
scripcion, ainda tin algun lugar 
habri pa participa. Pero no tarda, 
pasobra manera e inscripcion ta 
bayendo, ta mustra cu pronto 
ta bay cera esaki. 


Lo tin 2 categoria cual ta Cat- 
egoria A y B. Tambe lo tin un 
bar y cushina bon surti. 


Entrada lo tin un balor di Afl. 
20,00 y lo ta disponibel cerca 
tur nos participantenan. 
Aruba Lions Club ta un club di 
servicio cu tin 75 aña brindando 
servicio na comunidad di Aruba 
cu diferente proyecto manera 
Cama di Hospital y Wheelchair, 
Hunger Relief, Smile Mobile y 
hopi mas. Tur fondo cu wordo 
recauda ta bay 100% bek den 
nos comunidad. 


Nos ta invita tur persona riba 
18 aña pa inscribi y tambe ta 
invita tur e clubnan di servi- 
cio pa inscribi y demostra nan 
talento. 

San Nicolas 
Oranjestad 


Dokter na warda 


Botica na warda 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 
11141 
Brandweer 
115 
Ambulance 
911 
Hospital 
527-4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 
Ad Patres 
584-2299 
Olive Tree 
584-8888 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


SERVICIO PUBLICO 
mi ta ofrece servicio pa haci 
reparacion di porta, ventana y 
hopi mas. pa mas informacion 
Tel. 563 6762 
_________________________ 


TA BENDE 
1 box di palo den bon condicion 
Fls.50.00 
Tel. 560 8929 
__________________________ 


SERVICIO PUBLICO 


pa trabou di data-entry of 
update di bo administracion pls 
contact: 
Tel.568 2339 
_____________________________________ 


SERVICIO PUBLICO 


mi ta chapi, lanta sushi, corta 
mata, transporta frigidaire, was- 
machine biew, drecha cas, etc. 
Tel. 564 1979 
_______________________________________ 


SERVICIO PUBLICO 


pa haci trabow di verf y chapi, 
tur mantencion di pafor di cas 
Yama y puntra pa benito na 
Tel.630 5185 
_________________________ 


SERVICIO 
Unified One Events 
Photos , films, wedding 
Tel. 749 2533 
___________________________ 


SERVICIO PUBLICO 
Nos ta chapi, corta y planta 
mata, brinda tur servicio cu bo 
cura mester. tira sushi afo, 
Tel. 738 1908 
________________________ 


SERVIO PUBLICO 


ta ofrece pa verf y chapi cura 
bon prijs. Nos ta hiba e sushi. 
Yama pa mas informacion na 
563 4828 / 5679610 
____________________________ 


SERVICIO PUBLICO 


mi ta ofrece pa cuido di mucha 
di dialuna pa diabierna y 
weekend. pa informacion 
Tel. 558 7310 
_________________________ 


SERVICIO PUBLICO 


mi ta ofrece servicio di 
electricista en general corto 
circuito y mantencion 
Tel.566 5026 
_________________________ 
SERVICIO PUBLICO 
Nos ta haci trabou di 
plomeria, electricidad, 
hardineria incluye hiba sushi 


handy man. 
Tel.742 6250 
____________________________ 


SERVICIO PUBLICO 
masaje reductores, terapias 
para el dolor, terapia infraroja, 
kinesiotape, tratamiento faciales 


avicenastraat #18 local a 
Tel. 566 1412 /561 8520 
________________________ 


TA BUSCA 
trabou pa haci cas limpi, 
negoshi of oficina 
Tel.561 3910 
_________________________ 


SERVICIO PUBLICO 
ta traha y renoba Cas 
drecha dak, ta basha vloer, 
pleister, verf cas, traha cura, 
pega mosaico 
Tel.563 4168 
____________________________ 


SERVICIO PUBLICO 


sushi den cura pa solamente 
50,- pa buelta, nos ta lante 
lague limpi 
Call 592 5766 
__________________________ 


SERVICIO PUBLICO 


buscando auto pa huur y na bon 
prijs? yama nos 
Tel. 593 9953/ 593 8453 
____________________________ 


TA HUUR 


un apartment, 1 camber, baño, 
sala, cushina, entrada priva 


madiki 67 
Tel. 593 0769 / 593 3514 
583 2034 


Sushi den cura? 


ta piki sushi cu pick-up 
grandi pa Afl 75,= pa buelta. 
Yama nos na 
561 4297 of 561 5179 
__________________________ 


SERVICIO PUBLICO 
ta haci tur trabou di 
construccion y carpinteria y tur 
cos cu ta furamento di stul 
Tel : 746 0518 / 569 7539 


_____________________________________ 


a v i s o @ b o n d i a . c o m 


SERVICIO PUBLICO 


handyman 


pa trabouw di verfmento 
plumbing tuberia, chapi, 
limpieza di cura, drecha mata 
Tel : 567 1108 


_____________________________________ 


SERVICIO PUBLICO 
Limpiesa pa cas y auto 
presure wash cura di cas 
Laba muebles, laba tapijt 
laba vloer 
Tel. 593 9464 
________________________ 


SERVICIO 


reforsamo papiamento-españo, 
of españo pa papiamento pa 
hende mayor y mucha 
Tel. 563 4641 
___________________________ 


TA BENDE 
Combo di regalo pa 
tur ocasion: 


mugs, kerki di biña, 
tablashi cu leyenda 
Cell whatsaap 567 2907 
_________________________ 


Pronostico di tempo 


Oranjestad: 
Paradera 
Tel. 588 6638 


San Nicolas: 
Aloe 
Tel. 584 4606 


Tempo 
Awe tardi y awe nochi: parcial- 
mente nubla y generalmente seco 
Den marduga y mañan: parcial- 
mente nubla cu un awasero breve 
Temperatura maximo 34 grado 
Celsius 
Temperatura minimo 29 grado 
Celsius 
Indice di calor (heat index) den 
y rond di oranan di merdia: 35 
pa 44 grado Celsius 
UV index: 12 
Temperaturanan lo ta un poco 
mas halto cu normal den prox- 
imo 24 ora. Ta pidi publico pa 
tuma e precaucionan necesario 
pa evita complicacionnan di 


esaki. 
Bahada di solo : 6:32 pm 
Subida di solo : 6:29 am. 


Biento 
Modera for di direccionnan entre 
oost-noordoost y oost-zuidoost; 
Forsa 3 te 4 (12 te 30 km/ora, 7 
te 16 nudo) 
Durante di dia basta fuerte te 
posiblemente fuerte den rafaga; 
Forsa 5 te 6 (31 te 50 km/ora, 17 
te 27 nudo) 


Situacion general di tempo 
pa proximo 24 ora: 
No tin nada significante pa cu 
e weer den region. Humedad 
disponibel den e partinan mas 
abou di atmosfera lo por produci 
principalmente den oranan di 
marduga y mainta trempan lo- 


calmente un awasero pasahero. 
Sinembargo, tempo lo keda gen- 
eralmente seco sobra di dia. 


Condicionnan maritimo/ es- 
tado di lama: 
Na partinan protegi di costa: 
keto, rond di 1 pia. 
Na partinan zuid: trankil, entre 
2 pa 3 pia. 
Na partinan oost te noordwest 
di costa: 
Generalmente modera entre 3 
pa 4 pia 


Labaderanan modera for di oost- 
noordoost lo Cuminsa drenta 
awanan regional den curso di 
mañan haciendo e parti oost 
te noordwest localmente poco 
bruto. 


A22 


Diahuebs 28 september 2023 obituArio 


Tur cos aki na mundo tin su ora 
y su tempo, 
Ora pa nace y ora pa muri, ora pa 
yora y ora pa hari, 
Ora pa keda keto y ora pa papia, 
ora pa stima y ora pa odia, 
Ora pa guerra y ora pa paz” 
Predicador 3:1-2-4-7-8 


Cu honda pena y conforme cu 
boluntad di Dios nos ta anuncia 
fayecimento di 
Leopoldus Albertus Yrausquin 
mihor conoci como: ”All” 
* 04-06-1966 †24-09-2023 


Na nomber di su 
Esposa: Maria L. Yrausquin-Angela “Grace”. 
Yiunan: Leonard A. Yrausquin 
Ghislaine J.C. Yrausquin 
Mayornan: † Alberto (Betty) Yrausquin 
† Joaquina Yrausquin – de Lange 
Rumannan: Darryl y Roxana Yrausquin – Vargas Machuca 
Vanessa y Ryan Figaroa – Yrausquin 
Sobrinonan: Ethan y Derek Yrausquin 
Raymir y Rayvan Figaroa 
Suegro y Suegra: † Johannes y Martha Angela – Koolman 


Omo y tanta nan: 
Sra. Vda. Juanita Yrausquin – Rafini y famia 
Sra. Vda. Lucia Jacopucci Yrausquin y famia 
Aymon Roque y Hyacintha Yrausquin – Boekhoudt y famia 
Sr. Vdo. Carlos Panneflek y famia 
Sra. Vda. Mercedes de Lange – Maduro 
Sr. Vdo. Hugo Kock y famia 
Mildred y Erold Bakmeyer – de Lange y famia 
Edith y Antonio (Tony) Tromp – de Lange y famia 


Iha nan: Jermain Angela 
Robert Jr. Maduro 
Swa y Cuña nan: 
Venancio (Chonai) y † Mayra Angela – Geerman y 
famia 
† Luis Angela y famia 
Lelia y Dion Croes – Angela y famia 
Juan (Poy) y Rosa Angela – Maduro y famia 
Dora Krozendijk – Maduro y famia 
Manera Sobrina: Marylaine Koolman-Angela 
Marianne Angela 
Mihor amigo: Alfonso Wernet 
Amiga di cas: Lisa Dania 


Tur su coleganan di W.E.B. Aruba N.V., su departamento 
Onderhoud Werkplaats y tur esnan cu conoce. Tur su colega 
musicante nan y colega nan di drag race. 
Amigo y amiganan. Comer y compernan. Tur su amigo/ 
conocir nan na Hulanda, USA, Puerto Rico, Venezuela, 
Barbados, Curaçao y Sint Maarten. Amigonan di Muscle 
Car Club y ex coleganan. 


Famianan: Yrausquin, de Lange, Angela, Figaroa, Koolman, 
Rafini, Solognier, Geerman, Boekhoudt, Paneflek, Kock, 
Bakmeyer, Tromp, Delgado, Croes, Krozendijk, Wernet, 
Maduro, Leonardo, Palm, Agatha, Rijke, Loopstok, 
Irausquin, Flores y Davelaar. 


Ta invita tur famia, amigo y conocirnan pa despedida y duna 
condolencia na Aurora Funeral Home situa na Cumana 76. 
Diahuebs 28 di September 7 or pa 9 or di anochi. 


Ta invita demas famia, tur amigonan, bisiñanan, conocirnan 
y coleganan di W.E.B. Aruba N.V. pa e acto di entiero cual 
lo tuma lugar 29 di September 2023 for di 2 or pa 4 or na 
Aurora Funeral Home y despues lo Sali pa santana Catolico 
de Vries Santa Cruz. 


Nos sincero disculpa si den nos tristeza nos lo por a lubida 
un of otro famia of conocir. 


Despues di entiero no ta ricibi bishita di condolencia na cas. 


Lo tin un box disponibel na Aurora pa donacion pa Pasadia 
Briyo di Solo. 


Romanonan 8:18 “Pasobra mi ta bin na conclusion, cu 
sufrimento den tempo aki no ta nifica nada na comparashon 
cu e gloria, cu lo wordo manifestá na nos”. 


Cu inmenso tristeza na nos curason, pero cu hopi 
gratitud pa tur locual e la significa pa nos, nos ta participa 
fayecimento di nos mama stima: 


Sra.vda. Petra Paula Wolter – Semeleer 
Cariñosamente jama ‘Eta’ 
29 juni 1952 - 25 september 2023 


Na nomber di su: 
Esposo: 
† Mario H. Wolter 


Yuinan: 
Mariëta & René Schoo 
Richard & Frances Wolter 


Nieto: 
Vincent Schoo 


Mayornan: 
† Antonio & † Jacoba Semeleer – Semerel 


Suegronan: 
Sra. vda. Petra Kelly 
† Mario & sra. vda. Hortencia Wolter – Martinez 


Rumannan: 
† Theo & † Emmy Semeleer – Hoffmann y famia na 
Hulanda 
Margarita Semeleer 
† Bibiano & Marline Semeleer – Chow y famia 
† Nuevo Semeleer 
† Tecla Semeleer y famia 
Sira & Aparicio Kelly y famia 
Hipolito y Marcia Semeleer – Leest y famia 
Adolfo Semeleer y famia 


Ruman di curason: 
Marietje & Frans Van Vught - Winterdaal 


Y su amistadnan cerca: Lucille, Alecia, Livia, Edna, Suzy, 
Sam y Jeannette, Yvonne & Tecla. 


Na demas famia: 
Wolter, Semeleer, Schoo, Juarbe Resto, Semerel, 
Hoffmann, Chow, Lacle, Kelly, Leest, Tromp, Simileer, 
Rojer, Figaroa, Croes, Agunbero, Marin, Gutierrez, 
Tjinkonfat, Kock, vd Linden, Ignacio, Winterdaal, van 
Vught, Voss, Boyce - Olaechea Borja, Webb, Albertus, 
Quant, Robles, Heide, Boekhoudt, Geo, Zawady, Nava, 
Schuilenburg, Comenencia, Creighton, Vrolijk. 


Ta invita su tanta y omonan, swa y cuñanan, sobrino y 
sobrinanan, primo y primanan, amistadnan, ruman nan di 
Iglesia di Cristo y tur bon bisiña pa compaña nos na e acto 
di despedida na Aurora diasabra 30 di September 2023 di 
9:00 pa 11:00 am. Respons lo cuminsa 10:30am. 
Despues di despedida acto di cremashon lo tuma lugar den 
seno familiar. 


Ta duel nos pero nos no lo acepta bishita di condolencia na 
cas. 


Porfabor disculpa nos, si den momento di nos tristeza nos 
por a lubida di menciona algun nomber di famia/ amistad.. 


Dia 2 di october ta 
ultimo dia pa entrega 
e declaracion di 
inkomstenbelasting 2022 
Prolongacion di termino ta wordo 
procesa automaticamente 


Relaciona cu e declaracion di inkomstenb- 
elasting 2022, Departamento di Impuesto tin 
e siguiente participacion. 


Fecha oficial di otorgamento 
E fecha oficial di otorgamento di e formulario di 
declaracion di inkomstenbelasting 2022 ta 1 di au- 
gustus 2023. Conforme ley, e contribuyente tin dos 
luna pa yena y entrega su declaracion. E fecha final 
pa entrega e declaracion ta 2 di october 2023 
Prolongacion di termino 
Prolongacion di termino ta posibel unicamente pa 
e contribuyentenan cu a ricibi un formulario cu fe- 
cha di otorgamento 1 di augustus 2023. Si un con- 
tribuyente no alcansa pa entrega su declaracion pa 
dia 2 di october 2023, automaticamente e lo haya 2 
luna mas di tempo. Pues no ta necesario pa entrega 
un peticion por escrito. Den caso di prolongacion, 
e fecha final ta bira 4 di december 2023. Pues e con- 
tribuyentenan ta haya un total di 4 luna di tempo 
pa entrega nan declaracion. Despues di dia 4 di de- 
cember 2023 lo no duna mas prolongacion di ter- 
mino. 
Saca copia 
Ta recomendabel pa e contribuyentenan saca un 
copia di nan declaracion pa nan propio administra- 
cion. Ora di entrega e declaracion por trece e co- 
pia pa stempel. Asina e contribuyente lo keda cu su 
prueba di entregamento. 


Ta importante pa entrega e declaracion 
Ta importante pa cumpli cu e entregamento di e de- 
claracion. Cu e declaracion e contribuyente ta haci 
uzo di su derecho door di declara na Inspector di 
impuesto kico exactamente el a ricibi na entrada y 
cuanto su gastonan tawata. Si no entrega e declara- 
cion, Inspector lo impone un cobransa taxativo. 
Esaki ta nifica cu Inspector mes lo calcula e entrada 
fiscal pa e contribuyente. Alabes e contribuyente lo 
por haya un boet di 5% di e suma di inkomstenb- 
elasting. E boet ta minimo Afl. 250 y maximo Afl. 
10.000,-. 

Celebracion Indjan cu MANA na AYO pa muchanan 


Diaranson 
4 
di 
octo- 
ber awor, di 8:30 pa 11:30 
Museo Arqueologico Na- 
cional Aruba – MANA ta 
ofrece un mainta educa- 
tivo y recreativo na Ayo. 
E actividad aki ta ser guia 
door di personal edu- 
cativo di MANA y ta pa 
muchanan di 6 pa 12 aña. 


Ayo ta un sitio arkeologico 
cu balor spiritual pa nos an- 
tepasadonan Indjan. Esaki ta 
ser refleha den e pinturanan 
riba piedra na Ayo Rock For- 
mation. E inspiracion pa e 
tema di e evento ta e rito- y 
ceremonianan Indjan bao di 
guia di un Shaman, e guia 
spiritual di e tribu. 


Muchanan cu ta participa lo 
siña tocante nos antepasa- 
donan, mientras cu nan ta 
pasa pret cu actividadnan 
educativo y recreativo den 
naturalesa di Aruba. Pa cubri 
gasto di material ta cobra un 
suma di solamente afl. 5,- pa 
mucha. Pa reserva cupo yama 
582-8979 pa registra. Cupo 
ta limita pues yama awe mes! 
Pa keda informa tocante nos 


actividadnan like y sigui nos 
Facebook page National Ar- 
chaeological Museum Aruba. 


Plan Vacacional Playa Pabao di luna di 
october 
Directiva di Centro di 
Bario 
Playa 
Pabao 
ta 
anuncia cu e aña aki un 
biaha mas ta organisa nan 
famoso y tan spera “Plan 
Vacacional” di luna di oc- 
tober. E actividad ta tuma 
lugar na Centro di Bario 
Playa Pabao cu un dura- 
cion di un siman, cumin- 
sando 2 di october y ter- 
minando 6 di october. 


E programa ta di dialuna pa 
diabierna di 8or am pa 12or 
pm. Nos Plan Vacacional ta 
specificamente pa muchanan 
entre 4 y 12 aña. A riba peti- 
cion di e muchanan por di- 


cidi pa hisa e edad pa 15 aña. 
Durante e siman aki ta bay 
tin actividad cu lo tuma lugar 
na Centro mes y tambe lo 
bishita diferente lugar mane- 
ra nos ta bay pool, deporte, 
obra di man y hopi actividad 
mas. Tambe tin informacion 
y instruccion di e deporte di 
baseball y tambe ta bay tin 
weganan recreativo pa tur 
mucha tanto paden como pa- 
for. Manera tur aña e ultimo 
dia di e Plan Vacacional lo tin 
un anochi di presentacion pa 
mayornan por gosa di show 
cu cada grupo ta presenta. 
Naturalmente por bin cam- 
bio ainda den e programa. 


Mayornan por pasa inscribi 
nan yiu (nan) na Centro di 
Bario Playa Pabao di dialuna 
pa diabierna, mainta entre 
8or am y 12or pm y atardi 
entre 2or pm y 6or pm. Nos 
Plan Vacacional tin un dura- 
cion di un siman y ta cobra 
e suma di 50 florin pa mucha 
cu ta inclui tur actividad cu 
ta tuma lugar y tambe cada 
mucha ta haya un sandwich 
cu juice mainta. Pa motibo 
organisatorio e ultimo dia pa 
inscribi ta diasabra mainta dia 
30 di september te cu merdia 
12’or. 


Directiva di Centro di Bario 


Playa Pabao ta recorda may- 
ornan pa inscribi nan yiu 
(nan) na tempo pa asina evita 
cu e mucha ta bay riba lista di 
espera. Directiva di Centro 
di Bario Playa Pabao ta desea 
nos muchanan di Playa Pabao 


y di Aruba en general un du- 
shi vakantie. Pa mas informa- 
cion por pasa libremente du- 
rante orario di inscripcion of 
yama Centro di Bario Playa 
Pabao telefon 583-7775 entre 
3or pm y 6or pm. 


Youth Challenge Talent Camp, 2023 
Na Fundacion Centro Famia Piedra Plat 


E aña aki e FCFPP ta or- 
ganisa Vakantie Camp pa 
hoben nan di edad 12 pa 
17 aña. October 2 pa 6 (di- 
aluna pa diabierna) 


E lo ta un Camp cu hopi 
aventura y retonan caminda 
e hoben por demostra su tal- 
entonan cu e tin y por siña 
hopi mas. Lo tin Arte, Baile, 
Musica, Workshop, Deporte, 
Video games, Hiking, y lo 
pasa un dia na Water Park 
Hooiberg. 


E Camp tin un prijs social 
danki na CEDE Aruba y 
ATHA cu ta sponsor un parti 
di e gastonan halto cu tin. 
E Camp ta inclui tur mate- 
rial, snacks, juice, fruta parti 
mainta y cuminda cayente 
merdia. 


Pa inscripcion por yama of 
whatsapp 592-0653 / 569- 
1669 of E-mail: centrofami- 
app@gmail.com 

Merca: 
Homber ta declara su mes culpabel pa carganan relata na traficacion 
den e morto di 53 migrante den trailer 


(AP)—Un di e seis homber 
cu carga na Texas tocante 
53 migrante cu a muri aña 
pasa den un trailer a de- 
clara su mes culpabel pa 
su rol den e traficacion 
humano for di Mexico 
mas fatal den e pais, segun 
fiscalnan federal a bisa 
ayera. 


Christian Martinez, 29, ta e 


prome convicto pa e gobi- 
erno Mericano den e tragedia 
na San Antonio, unda a des- 
cubri e truck cu e trailer pega 
na juni 2022. E victimanan a 
inclui ocho mucha cu tabata 
biahando dentro di e trailer 
cu no tabatin airco den e cal- 
or extremo di Texas. 


Martinez a declara su mes 
culpabel pa cuatro carga rela- 


ta na traficacion y ta enfrenta 
bida den prizon. Historia di 
Corte ta mustra cu su senten- 
cia ta plania pa dia 4 di janu- 
ari. 


David Shearer, un abogado 
pa Martinez, a nenga di duna 
comentario. Fiscalnan a bisa 
cu Martinez, ken tabata na 
Houston, a hiba e chauffeur 
di e trailer na San Antonio pa 


busca e vehiculo prome cu el 
a yega na e ciudad frontera 
di Laredo. Un bes cu a yega 
eynan, Homero Zamorano 
Jr. supuestamente a instrui e 
migrantenan den a trailer y 
a biaha bay noord mientras 
cu Martinez y cuatro otro 
homber a comparti mensahe 
y a laga otro sa di e progreso 
di e trailer. 


Zamorano y e otro acusa- 
donan ainda ta wardando pa 
huicio. Zamorano a declara 
su mes no culpabel. 


Un acusacion na juni a acusa 
e homber di traha cu opera- 
cionnan di traficacion huma- 
no na Guatemala, Honduras 


y Mexico. Supuestamente 
nan ta comparti ruta, guia, 
truck y trailer, di cual algun 
a ser warda na un parking lot 
na San Antonio. 


E truck tabatin 67 hende den 
dje, y e mortonan a inclui 27 
di Mexico, 14 di Honduras, 
7 di Guatemala y 2 for di El 
Salvador, segun autoridadnan 
Mexicano a bisa. Migrant- 
enan a paga e organisacion te 
cu 15.000 dollar cada un pa 
por ser transporta pa Merca. 
E suma lo cubri te cu tres in- 
tento pa drenta e pais, segun e 
acusacion. 


Plannan pa e prome planta nuclear na Polonia ta avansa como cu 
oficialnan ta firma acuerdo 


(AP)—Oficialnan Polaco 
y Mericano a firma un 
acuerdo ayera na Warsaw 
pa avansa cu e construc- 
cion di e prome planta 
nuclear na Polonia como 
parti di un esfuerso pa e 
nacion pa pone un dis- 
tancia entre combustibel 
fossiel 


Prome 
Minister 
Mateusz 
Morawieki a haci un yamado 
pa construi e planta na e sitio 
Lubiatowo-Kopalino den e 
region Pomerania cerca di e 
Lama Baltico na comiendo di 
un capitulo nobo pa Polonia, 
y a describi energia nuclear 
como un fuente stabiel y lim- 
pi pa energia. 


“e unico fuente di energia 
stabiel y limpi cu ta proba 
tecnologicamente y verifica 
pa loke ta trata seguridad ta 
energia nuclear,” el a bisa du- 
rante e ceremonia. 


E gobierno di Morawieki a 
anuncia aña pasa cu el a scoge 
Merca como su partner pa 
e proyecto. Un consortium 
consisti di Westinghouse y 
Bechtel a firma e acuerdo cu 
e servicio di utilidad cu ta en- 


carga cu e programa nuclear, 
Polskie Elektrownie Jodrowe 
(PEJ) 


E sitio plania ta aproximada- 
mente 280 kilometer for di e 
frontera cu Alemania, cual a 


cera su ultimo reactor nucle- 
ar na April. Aña pasa, e cuatro 
estado Aleman mas cerca di 
Polonia a bisa cu nan ta con- 
tra e plan Polaco. 


Hopi 
ambientalista 
tradi- 
cionalmente ta en contra di 
energia nuclear, y na Polo- 
nia algun ta argumenta cu e 
costo inicial ta asina halto y 
cu lo dura hopi pa desaroya 
cu tin mas sentido pa inverti 
den energia renobabel. Asina 
mes, no tabatin hopi oposi- 
cion pa e plan na Polonia. 


Hasta e partido ambiental ta 
dividi riba e asunto. Esey ta 
un refleho di con miedo di 
cambio di clima a persuadi al- 
gun ambientalista rond mun- 
do pa acepta poder nuclear 
como un solucion, pasobra e 
no ta envolvi kimamento di 
combustibel fossiel. 


Polonia ta plania di aloca 40 


biyon dollar pa construi dos 
planta nuclear cu tres reac- 
tor cada un, e ultimo cu lo 
ser lansa na 2043. E trata cu 
Merca ta pa e prome tres re- 
actor di e planta Pomerania, 
cual oficialnan a bisa cu lo 
cuminsa produci electricidad 
na 2033. 


Polonia tambe a firma acu- 
erdonan cu Sur Korea pa e 
construccion di un segundo 
planta nuclear mientras cu e 
ta avansa cu su plannan pa en- 
ergia nuclear. Polonia a plania 
pa decada caba pa construi 
plantanan nuclear pa reem- 
plasa su plantanan di carbon. 


E invasion di Ucrania y Ru- 
sia su uzo di energia pa pone 
presion economico y polit- 
ico riba nacionnan Europeo 
a pone mas urgencia pa e 
buskeda di Polonia pa fuen- 
tenan di e energia alternativo. 


